11 май 2021, Тошкент вақти: 10:06\nЎзбекистон телевидениеси насроний миссионерларни қораловчи “Жаҳолат чангалида” ҳужжатли фильмини илк намойишидан роппа-роса бир ўтиб такроран намойиш қилди. Маҳалий газета ва радиолар орқали ҳам диний озчилик вакилларига қарши тоқатсизлик кампанияси олиб борилаётгани таъкидланмоқда.\n“Жаҳолат чангалида” ҳужжатли фильмида “Иегова гувоҳлари”, “Тўлиқ инжил черкови” ва “Фаровонлик” каби оқимларнинг миссионерлик фаолияти диний ақидапарастлик, терроризм ва наркомания каби глобал муаммолардан бирига айлангани ҳақида гапирилади.\nУшбу фильм Ўзбекистон телевидениеси орқали илк бор 15 май куни намойиш қилинганди. Орадан роппа-роса бир ой вақт ўтиб, 15 июнь куни фильм такроран намойиш қилинди.\nДиний эркинликларни ҳимоя қилиш билан шуғулланадиган “Форум 18” ташкилоти вакили Феликс Корли Ўзбекистондаги ушбу ҳолатлардан хавотир билдирди.\nУнинг айтишича, Ўзбекистонда оммавий ахборот воситалари орқали диний озчилик вакиллари ва миссионерларга қарши жиддий кураш кампанияси олиб борилмоқда.\nМаҳаллий газета ва радио орқали ҳам худди шу мазмундаги мақола ва эшиттиришлар берилди. Жумладан, 6 июнь куни “Халқ сўзи” газетасида ва «Ўзбекистон» радиоканали орқали ҳам «Иегова гувоҳлари» танқид остига олинди.\nЎзбекистонлик имомлар ҳам насроний динининг турли оқимларига мансуб миссионерлар ўзбекистонликларни Ислом динидан чиқариб олаётгани ўта ташвишли ҳол эканини таъкидлайди.\n“Жаҳолат чангалида” фильми иштирокчиларидан бири, Тошкент Ислом университети аспиранти Жасур Нажмиддинов “Озодлик” билан суҳбатда миссонерликнинг Ўзбекистон учун хавфли эканини гапириб, унинг долзарблиги терроризм ва наркомания муаммоларидан қолишмаслигини айтди.\n«Миссионерлик Европа мамлакатлари учун таҳдид бўлмаслиги мумкин. Чунки Европада одамлар анъанавий христиан динига эътиқод қилади. Улар ўз эътиқодини ўзи билади. Хоҳласа бошқа сектага ҳам аъзо бўлиши мумкин. Ўзбекистон умуман бошқа дунë. Бу анъанавий ислом юрти. Бу ерда аҳолининг 90 фозини мусулмонлар ташкил қилади. Миссионерларнинг бу ëққа кириб келиши жамиятни парокандаликка олиб келиши мумкин»,- деди Ж.Нажмиддинов.\nФеликс Корли эса Ўзбекистондай эркин бўлмаган давлатда миссионерларга қарши курашнинг таҳликали оқибатларга сабаб бўлиши мумкинлигини билдирди.\nУнинг таъкидича, Ўзбекистон ТВ орқали “Жаҳолат чангалида” фильми илк бор намойиш қилинган кундан бошлаб диний озчилик вакилларига босимлар кучайган. Фильм намойишидан уч кун ўтиб, Гулистонда милиция ходимлари ва маҳалла оқсоқоллари баптистлар йиғилишига келиб уларга тазйиқ ўтказган.\nҚорақалпоғистонлик Тоҳир исмли насроний йигит ҳам айни пайтда уларга нисбатан таҳдидлар давом этаётганини тасдиқлади.\n«Секин-секин милицияга чақиришяпти. Суд қилиб жарима ундиришяпти. Рўйхатдан ўтмаган бўлганлиги учун ноқонуний, деб ушлашаëтган экан. Менга йил бошида прокурор уйингга қариндош-уруғларингни чақирувчи бўлма, деб айтганди»,- дейди Тоҳир.\nЎзбекистон ТВда намойиш қилинган «Жаҳолат чангалида» фильмида миссионерлар Украинадаги “зарғалдоқ инқилоб”да айбдор топилган. Ўзбекистонлик диншунослар эса миссионерларнинг Андижон воқеаларига ҳам алоқадор бўлиши мумкинлигини тахмин қилади.


АҚШда жаҳон чемпионати давом этмоқда\n25 ноябр 2020, Тошкент вақти: 22:06\nАҚШнинг Лос Анжелес шаҳрида фигурали учиш бўйича 2009 йилги жаҳон чемпионати давом этмоқда.\nЖума кунги беллашувларда россиялик Оксана Домнина ва Максим Шабалин Россия жамоаси учун дастлабки олтин медални қўлга киритди.\nАёллар ўртасида қисқа дастур бўйича Ўзбекистондан Анастасия Гимазетдинова ҳам қатнашди. Жума кунги беллашувда у 37.38 балл билан 52 спортчи орасида 31 ўринни эгаллади.\n"Эски Ўзбекистон" - Kun.uz АОКА раҳбарини газ-свет муаммосини ёритгани учун босим ўтказишда айблади


17:45 / 10.11.2017 2939 pdf Ўқиш режими + -\nСадақаларни ошкор қилсангиз, бу қандай ҳам яхши! Агар уларни махфий қилсангиз ва фақирларга берсангиз, бу сиз учун яхшидир. Сиздан ёмонликларингизни кетказадир. Аллоҳ қилаётган амалларингиздан ўта хабардордир.\n«Агар уларни махфий қилсангиз…» – дейилганида ихтиёрий садақалар кўзда тутилган.\nБу ваъда ўз навбатида кишиларнинг қалбини ларзага солади, улардаги тақво ҳиссини орттиради.\n17:43 / 10.11.2017 2621\n09:30 / 09.11.2017 4480\n2795 10:13 / 17.10.2017\n9419 20:38 / 19.12.2017\n6313 23:11 / 11.04.2017\n3077 18:14 / 28.03.2017


Архивы Ўзбекистон - Страница 22 из 48 - Namanganliklar.uz\nПрезидент Администрацияси ҳузуридаги Ахборот ва оммавий коммуникациялар агентлиги (АОКА)да 29 январь куни администрация раҳбари Зайнилобиддин Низомиддинов…\nКоронавирус мевалар орқали Ўзбекистонга кириб келиши мумкинми?\nИжтимоий тармоқларда тарқалган коронавирус инфекциясининг юртимизга кириб келганлиги, жумладан, Жиззах ва Бухоро вилоятларида тарқалганлиги ҳақидаги хабарлар ҳақиқатга мутлақо зид. Бу тўғрисида “Жиззахда коронавирус инфекцияси…\nЎзбекистон фуқароси Литва чегарасини ноодатий усул ва кийимда кесиб ўтмоқчи бўлди (+видео)\nЎзбекистон фуқароси Беларусь ва Литва чегарасида қўлга олинди. Бу ҳақда EVERYDAY.UZ мухбири Литва давлат чегараси қўриқлаш…\nПрезидент Ҳукумат таркибини расман тасдиқлади. Учта лавозим эгасини кутмоқда\nЎзбекистон Республикаси Президенти Шавкат Мирзиёев бугун, 24 январь куни “Ўзбекистон Республикаси Вазирлар Маҳкамаси аъзоларини тасдиқлаш тўғрисида”ги…\nКоронавирус Ўзбекистонга кириб келиши мумкинми?\nХитойда тарқалган коронавируснинг Ўзбекистонга кириб келиши хавфи қай даражада? Мамлакатда бунга қарши чоралар кўрилганми? Бугун, 23…\n2018 йил жиноят ишлари бўйича Фарғона шаҳар суди томонидан Жиноят Кодексининг 244 прим 1 моддасида кўрсатилган жиноятни содир этган қўқонлик 23 ёшли “Т.А.”га инсонпарвалик тамойилларидан келиб…\nШавкат Мирзиёев ёнганларнинг оиласига ёрдам кўрсатишни буюрди\nБундан аввалроқ ёнғин оқибатида ҳалок бўлган ўзбекистонликларнинг шахсига аниқлик киритилди. Ўзбекистон Республикаси президенти Шавкат Мирзиёевнинг кўрсатмасига…\n“Мустақиллигимизни бериб қўямиз? Бунақа бўлмайди” – Президент ЕОИИга қўшилиш ҳақида\nШавкат Мирзиёев янги сайланган Ўзбекистон Сенатининг биринчи ялпи мажлисидаги чиқишида гапирди. Ўзбекистон Евросиё иқтисодий иттифоқига кузатувчи…\nПрезидент: «Нархоз» деган университетни эсласам, кайфиятим бузилади»\nПрезидент Шавкат Мирзиёев кеча, 20 январ куни Олий Мажлис Сенатининг илк мажлисида нутқ сўзлаб, коррупция ҳақида…


Калифорния йўллари бўйлаб ҳайдовчисиз машиналарга юришга рухсат берилди\n23:26 / 13.03.2017\nАҚШнинг Калифорния штати раҳбарияти умумий фойдаланиш йўлларида автоном ҳайдаш тизимларига эга автомобилларни синашга тааллуқли талабларни ўзгартирди. Bloomberg ахборот агентлигининг маълум қилишича, эндиликда бундай машиналарни синашда машинада ҳайдовчининг бўлиши шарт эмас. Аввал ҳайдовчи ўриндиғида ҳайдовчининг мажбурий тарзда ўтириши кераклиги у фавқулодда вазиятда бошқарувни ўз назоратига олиши билан тушунтирилганди.\nБундан ташқари, транспорт воситаларини рўйхатга олиш маҳаллий департаментининг айтишича, энди оддий йўлларга чиқувчи бундай машиналарда рул ва тепкилар бўлиши шартмас. Бироқ қандайдир компания бундай машинани синамоқчи бўлса, у аввал АҚШ йўл ҳаракати миллий маъмуриятининг рухсати ва лицензиясини олиши керак бўлади.\nРул ва тепкисиз автомобилларнинг биринчиларидан бири Google’да яратилган. 2014 йилда бундай машинанинг илк прототипи, ўтган йилнинг ўрталарига келиб АҚШ йўлларида улардан 34 таси синалган. Бундан ташқари, компания Lexus RX 450h негизида қурилган яна 24 та автоном кроссоверни синовдан ўтказмоқда.\nАввалроқ автоном машиналарни ҳайдовчисиз синашга рухсат берувчи қонун Мичиган штатида қабул қилинганди.\nАҚШ Калифорния автоном машиналар


Аксарият мультқаҳрамонларнинг нима учун сариқ рангда тасвирланишини биласизми? - XABARDOR.UZ\nБиринчи сабаб, сариқ рангда тасвирланган Симпсонлар, Миньонлар, Губка Боб, Баттерс ва Винни Пух каби мультқаҳрамонлар ҳаворанг осмон ёки сув фонида яхшироқ кўринади. Бу ранглар назарияси билан тушунтирилади, унга кўра телевидение нуқтаи назаридан, сариқ ранг кўк рангга тескари ҳисобланади.\nChannel Frederator тармоғи вакили Жейкоб Аткинсоннинг фикрича, сариқ ва кўк бирикмаси кўплаб мультфильмларда аксарият воқеалар осмон фонида юз бериши ҳисобга олинса, ўзидан энг ёрқин ранглар жуфтлигини намоён қилади.\nИккинчи сабаб ранглар психологияси бўлиб, унга кўра сариқ ранг мультқаҳрамонлар учун хос бўлган жиҳатлар – қувонч, шижоат ва фаолликни ифодалайди.\nНиҳоят учинчи сабаб, сариқ рангни бошқа ранглар билан адаштириб бўлмайди. Мисол учун, дальтониклик ҳолатида (бунда фақатгина қизил ва яшил ранглар фарқланмайди). Айнан шу сабабли кўзга ташланиши керак бўлган буюмлар – такси, тўсиқлар ва огоҳлантириш белгилари сариқ рангда бўлади.


Хосе Мария Мендез: 20 йиллик фаолиятим давомида бундай мухлисликни кўрмагандим\n09:20 / 22.02.2016\nФутзал бўйича Осиё чемпионати финалида Ўзбекистон ва Эрон терма жамоалари ўртасида кечган ўйиндан кейин Ўзбекистон терма жамоаси бош мураббийи Хосе Мендез матбуот анжуманида иштирок этди.\n“Биз Эрондек кучли жамоага қарши ҳам ўйнай олиш мумкинлигини исботлаб бердик. Бу эса – энг муҳими. Биз бу мусобақада эришган натижамизга ҳозир тушуна олмаётган бўлишимиз мумкин, чунки ҳиссиётлар жўш урмоқда.\nМен йигитларга раҳмат айтаман. Биз мусобақа давомида кучли рақибларга қарши ўйнадик. Эрон эса анча осон жамоалар билан куч синашди. Балки шу сабабга кўра бугун жисмоний ҳолатимиз у қадар ўзимиз кутгандек бўлмагандир.\nБугунги ўйиндаги шиддатга мухлисларнинг ҳиссаси катта. Яна такрорлайман, мен 20 йиллик фаолиятим давомида ўзбекистонликлардек мухлисларни кўрмаганман.\nЭрон терма жамоаси илк дақиқаларда ўз ўйинини намойиш эта олмаса, кейин шашти пасайиб қолишини билган эдик. Рақиб аввалги ўйинларда тезкор гол уриб олгач, кетма-кет дарвозани ишғол этишга тушиб кетарди. Бугун эса бунга йўл қўймадик”- дейди Хосе Мария Мендез.\nЭслатиб ўтамиз, Тошкентда ўтказилган футзал бўйича Осиё чемпионати финалида Эрон 2:1 ҳисобида Ўзбекистондан устун келди.


Даъватнинг умри боқийдир | Ислом Нури\nДаъватнинг умри боқийдир\n2249 марта кўрилган\nКунлар ўтмоқда, кетидан ойлар, ортидан эса йиллар кетиб боради. Йиллар ўзи билан инсон умрини ортмоқлаб боради, бир авлод ортидан иккинчи авлод ҳаётини олиб кетади.\nДунёда бизларни Ўзининг муҳаббати ва тоати устида бирлаштирган Аллоҳга ҳамдлар бўлсин. У Зотдан сиз-у бизни Ўзининг улуғлик диёрида, жаннатида ҳам саййидимиз Муҳаммад соллаллоҳу алайҳи ва саллам билан бирга қилишини сўрайман.\nАзиз оға-инилар, муҳтарама опа-сингиллар, барчангизга Аллоҳнинг саломи бўлсин, даврамизга хуш келибсиз, Аллоҳ таоло қадамларингизга ҳасанотлар битсин, хайрли мукофотлар билан мукофотласин.\nБугунги суҳбатимизни «Даъватнинг умри боқийдир» деб номладик ва уни бир неча муҳим нуқталарга бўлиб ўрганамиз.\nБиринчи: Даъват умри даъватчи умридан боқийроқ.\nИккинчи: Аллоҳ таоло Ўз динига биздан бошқалар билан ҳам ёрдам бераверади.\nУчинчи: Аллоҳга аҳд беражак иш режамиз.\nДиққат билан қулоқ тутишларингизни умид қиламан.\nБиринчи: Даъват умри даъватчи умридан боқийроқ\nҲа, бутун инсоният фанога маҳкум, ақида ва даъват эса то қиёмат боқийдир..\nАллоҳнинг инсон ҳаёти учун тузиб берган манҳажи (дастури) уни одамларга етказадиган пайғамбарлардан, замонлар оша келувчи даъват соҳибларидан мустақилдир.\nДаъват даъватчидан каттароқдир, даъватчидан боқийроқдир.. Даъватчилар келиб-кетаверадилар, даъват эса асрлар оша, авлоддан авлодга ўтиб, давом этаверади.. Даъватга эргашувчилар унинг биринчи манбаига, абадий Тирик ва мангу Барҳаёт Зотга боғланган ҳолда қолаверади.\nАгар даъват даъватчиларнинг ўлими билан ўлиб кетганида, Ислом даъвати унинг биринчи рақамли даъватчиси ва даъватчилар саййиди Муҳаммад соллаллоҳу алайҳи ва салламнинг вафотлари билан ниҳоясига етган бўларди. Бинобарин, Аллоҳ таоло умматга бу дарсини Пайғамбар соллаллоҳу алайҳи ва салламнинг ҳаётлари ва вужудлари билан таълим беришни истади.\nУҳуд жангида «Муҳаммад соллаллоҳу алайҳи ва саллам ўлдирилган эмишлар, Муҳаммад соллаллоҳу алайҳи ва саллам вафот этибдилар» деган хабар тарқалиб, жанг майдонидаги мусулмонларнинг қулоқларига етиб боргач, айримлар умидсизликка тушиб, Мадинага қайтиш тараддудига тушиб қолдилар, мушриклар билан жангни давом эттиришдан фойда йўқ, Муҳаммад соллаллоҳу алайҳи ва саллам вафотлари билан бу диннинг иши тамом бўлди, мушрикларга қарши урушиш ҳам тугади, деб ўйлаб қолдилар.\nАллоҳ жалла ва ало ушбу ҳодиса орқали мусулмонларни тарбиялашни, уларни Муҳаммад соллаллоҳу алайҳи ва салламнинг вафотларидан кейин ҳам ушбу дин омонатини кўтаришга ҳозирлашни истади. Шундан сўнг Аллоҳ субҳанаҳу ва таолонинг қуйидаги оятлари нозил бўлди: «Муҳаммад фақат бир пайғамбар, холос. Ундан илгари ҳам пайғамбарлар ўтгандир. Бас, агар у (яъни Муҳаммад алайҳис-салом) вафот қилса ёки ўлдирилса, кетингизга (куфрга) қайтиб кетасизми?! Кимда-ким кетига қайтиб кетса, Аллоҳга бирон зиён етказа олмас, (балки фақат ўзига зарар қилади, холос). Аллоҳ эса (йўлларидан қайтмай) шукр қилувчи бандаларини муносиб мукофотлайди» (Оли Имрон: 144).\nМуҳаммад соллаллоҳу алайҳи ва саллам Аллоҳнинг элчисидирлар, Аллоҳнинг даъватини то Унинг ҳузурига қайтгунларича етказиш учун келганлар. Аллоҳ мангу барҳаётдир. Унинг даъвати ҳам то қиёмат давом этажакдир. Аллоҳнинг даъватини етказиш учун келган пайғамбар ўлдирилса ё вафот этса, мўминлар ортларига қайтиб кетишлари дуруст бўлмайди.\nГўё Аллоҳ таоло ушбу ҳодиса воситасида мусулмонларнинг Исломга боғланишларини бевосита Аллоҳга бўлган аҳдга айлантиришни истади, токи мусулмонлар Расулуллоҳ соллаллоҳу алайҳи ва саллам вафот этганларидан кейин ҳам бу масъулият ва бу аҳдга содиқ қолсинлар, чунки улар Аллоҳга аҳд бердилар, Аллоҳ олдида масъул бўлдилар.\nПайғамбар соллаллоҳу алайҳи ва салламнинг саҳобалари бу дарсни жуда яхши англаб, байроқни яна-да юқори кўтардилар, қонлари ва жонларига аралашиб кетган бу динни яна ҳам маҳкам ушладилар.\n· Уҳуд куни бир гуруҳ мусулмонлар қўлларидаги қуролларини ташлаб, умидсиз ҳолда туришган эди. Шу пайт улар олдидан Анас ибн Назр ўтиб қолди ва: «Нимага қараб турибсизлар?», деб сўради. Улар: «Расулуллоҳ соллаллоҳу алайҳи ва саллам ўлдирилганмишлар», дейишди. «Ундай бўлса, у зотдан кейин яшаб нима қиласизлар?! Туринглар, сизлар ҳам Расулуллоҳ соллаллоҳу алайҳи ва саллам ўлган иш устида ўлинглар!», деди у, сўнг: «Эй Парвардигор! Мен мана булар – яъни мусулмонлар – қилган ишдан Сендан узр сўрайман, ана улар – яъни мушриклар – қилган ишдан поклигимни Сенга эълон қиламан», деди. Шундай деб олға интилди. Йўлида Саъд ибн Муоз дуч келиб: «Қаерга эй Абу Умар?», деб сўраган эди: «Оҳ, оҳ, жаннатнинг ҳидини топяпман эй Саъд, у Уҳуд томондан келмоқда», деди. Сўнг жангга шўнғиб кетди ва то ўлгунича уришди. Жангдан сўнг унинг жасадини таний олмадилар, фақат синглиси унинг бармоғидан таниб олди. Баданида саксондан ортиқ найза, қилич ва камон ўқидан қолган жароҳатлар бор эди (Муттафақун алайҳ, Бухорий: 7/274, Муслим, Термизий: №3198, Аҳмад: 3/201 Анас розияллоҳу анҳудан ривоят қилганлар).\n· Абу Дужона розияллоҳу анҳу Расулуллоҳ соллаллоҳу алайҳи ва салламни ҳимоя қилиб, келаётган ўқларга орқасини тутиб турар, ўқлар эса ёмғирдек ёғилар, у Расулуллоҳ соллаллоҳу алайҳи ва салламга бирон зиён-заҳмат етмаслиги учун худди тошдек қимир этмай турарди.\n· Зайд ибн Собит розияллоҳу анҳу айтади: «Расулуллоҳ соллаллоҳу алайҳи ва саллам Уҳуд куни мени Саъд ибн Рабиъни қидириб топиш учун юбордилар ва: «Уни кўрсанг, мендан салом айтгин ҳамда: «Расулуллоҳ соллаллоҳу алайҳи ва саллам аҳволингиз қандай, деб сўраяптилар», дегин», дедилар. Мен ўликлар ичида айланиб юриб, уни сўнгги нафасларини олаётган ҳолда топдим. Унинг баданида найза, қилич ва камон ўқларидан қолган етмишдан ортиқ жароҳат бор эди. Мен унга: «Эй Саъд, Расулуллоҳ соллаллоҳу алайҳи ва саллам сизга салом йўлладилар ва аҳволингиз қандайлиги билан қизиқдилар», дедим. У: «Расулуллоҳ соллаллоҳу алайҳи ва салламга салом айтинг ва у зотга етказингки, мен жаннатнинг ҳидини топаяпман. Қавмдошларим ансорларга шу сўзларимни етказингки, агар сизлар ҳаёт бўла туриб, Расулуллоҳ соллаллоҳу алайҳи ва салламга душман қўли етгудек бўлса, Аллоҳ ҳузурида сизлар учун бирон узр йўқдир», деди, сўнг шу оннинг ўзида жон таслим қилди» (Ибн Ҳишом «Сийра»да (2/94, 95), Молик «Муваттоъ»да (2/465, 466) келтирганлар).\n· Сиз билан бизга Ислом ва Расулуллоҳ соллаллоҳу алайҳи ва салламга нисбатан фидокорлик дарсларидан зўр бир дарс бериб қўйган яна бир баҳодир ва мислсиз қаҳрамон Хубайб ибн Адий розияллоҳу анҳу эди.\nМушриклар Хубайбни анча вақт қамаб қўйишди, сўнг қатл қилишга қарор қилишиб, Ҳарамдан Танъимга олиб чиқишди. Осиб ўлдирмоқчи бўлиб турганларида Хубайб: «Менга имкон беринглар, икки ракъат намоз ўқиб олай», деди. Улар уни бўшатишди. У икки ракъат намоз ўқиди. Салом бергач: «Аллоҳга қасамки, агар ўлимдан қўрққанидан қилди, дейишларингиз бўлмаса эди, яна ҳам кўпроқ ўқиган бўлардим», деди. Сўнг: «Эй Аллоҳим, буларни бирма-бир ҳисобини олгин ва тирқиратиб ҳалок қилгин, улардан бирортасини ҳам қолдирмагин» деб дуо қилди, кейин қуйидаги шеърни ўқиди:\nАтрофимда ғанимлар йиғилишиб яйрашди,\nҚавму қабилаларни менга қарши қайрашди.\nМени баланд бир дарахт танасига боғлашди,\nХотин, бола-чақани яқинимга чорлашди.\nАллоҳга арз этаман ғурбату аламлардан,\nЎлим олдидан кўрган озору ситамлардан.\nАрш соҳибининг Ўзи сабрли қилди жоним,\nШундан этим тилка-ю, бус-бутундир иймоним.\nМенга: «Танла, ё куфр, ёки ўлим» дейилди,\nКўзларимдан ўша дам севинч ёши қуйилди.\nМуслим бўлиб ўлсам бас, шунинг ўзи кифоя,\nФарқсиз умрим қай йўсин топишлиги ниҳоя.\nЗеро, менинг ўлимим Аллоҳ йўлида бўлар,\nГар истаса жасадим Ўзи муборак қилар.\nҚатли олдидан Абу Суфён унга: «Сенинг ўрнингда Муҳаммаднинг бошини танасидан жудо қилишимизни, сен эса ўз уйингда бўлишингни истармидинг?», деган эди: «Йўқ, Аллоҳга қасамки, мен ўз уйимда бўлиб, Муҳаммад соллаллоҳу алайҳи ва салламга ўзлари турган жойларида битта тикан кириб озор етказишини ҳам истамайман», деди (Бухорий «Ғазотлар китоби»да «Ражиъ ғазоти боби»да, Аҳмад «Муснад»да, Ибн Саъд, Ибн Ҳишом, Ибн Касир, Табарий ривоят қилганлар).\nНабий соллаллоҳу алайҳи ва салламнинг асҳоблари Аллоҳ таоло томонидан берилган мазкур дарсни ана шундай англаб етгандилар.\nДўстлар, биз ҳам бу дарсни яхши англаб етишимиз, валоъ (дўстлик, муҳаббат)имизни фақат Аллоҳ жалла ва алонинг Ўзига қилишимз, ибодат ва амалларимизни фақат Унинг Ўзига хослашимиз лозим бўлади.\nЭй валоъ-муҳаббатларини даъватчиларнинг шахсиятига қаратганлар, уни ёлғиз Аллоҳ субҳанаҳу ва таолонинг Ўзига қаратинглар! Зеро, бевосита даъватнинг ўзига эмас, балки даъватчининг шахсиятига муҳаббат қўйилган қанчадан-қанча даъватларга гувоҳ бўлинганки, даъватчининг вафоти ёки бирон сабаб билан даъватидан узилиб қолиши оқибатида даъват ё бутунлай тўхтаб қолган, ё эса сезиларли даражада орқага кетиб қолган.\nШуни яхши билингки, бу билан биз фақат ўзимизга зарар етказамиз.\nАллоҳ субҳанаҳу ва таоло бутун оламдан беҳожат, У Зотга бизнинг тоатимиз бирор фойда етказмагани каби, маъсиятимиз ҳам ҳеч қандай зарар етказолмайди.«Кимда-ким кетига қайтиб кетса, Аллоҳга бирон зиён етказа олмас, (балки фақат ўзига зарар қилади, холос). Аллоҳ эса (йўлларидан қайтмай) шукр қилувчи бандаларини муносиб мукофотлайди» (Оли Имрон: 144).\nИккинчи: Аллоҳ таоло Ўз динига биз бўлмасак, биздан бошқалар билан ҳам ёрдам бераверади, келажак шак-шубҳасиз, шу динникидир.\nАллоҳ азза ва жалланинг ҳақ дини бўлган ушбу динимизнинг ғалабаси ҳақида башорат берувчи хушхабарлар Қуръон ва Суннатда кўп келган.\nУшбу муҳим моддага диққат қилинг. Чунки, ҳозирда мусулмон уммати тушиб қолган хорлик ва заифлик ҳолатидан жуда кўпчилик мусулмонларнинг қалбларини умидсизлик ҳислари тўла қоплаб олганини кўриш мумкин.\nЛекин, ишнинг узил-кесил якуни ботилнинг йўғонлигига эмас, балки ҳақнинг қувватига боғлиқдир. Ҳеч шубҳасиз, осмонлару ер у туфайли яратилган ҲАҚ биз билан биргадир. Қуйида айрим хушхабарларни келтирамиз:\n1) Қуръон башоратлари:\nБиринчи башорат: Аллоҳ таолонинг Ўз динини ғолиб қилиш ваъдаси.\nАллоҳ жалла ва ало «Саф» сурасида айтади: «Улар Аллоҳнинг нурини (яъни Исломни) оғизлари (яъни беҳуда гаплари) билан ўчирмоқчи бўлурлар. Аллоҳ эса, гарчи кофирлар истамасалар-да, Ўз нурини (яъни динини) тўла (яъни ҳар тарафга) ёйувчидир. У (Аллоҳ) Ўз пайғамбарини ҳидоят ва ҳақ дин билан —гарчи мушриклар истамасалар-да — барча динларга ғолиб қилиш учун юборган зотдир» (Саф: 8, 9).\nАллоҳнинг нурини ҳамма оғизлар бирлашиб бўлса-да, ўчиришга қодир бўлмайди.\nВоқеий тарафдан ҳам, ҳақиқатан Аллоҳ таолонинг ваъдаси рост бўлди, Аллоҳ Ўз нурини пайғамбари ҳаётлик давридаёқ комил суратда ёйди, бу динни мукаммал қилди, неъматини тўла-тўкис қилди, саҳобалар бу дин йўлида ўлишга биз ҳаётни қанчалар севсак, шунчалар ҳарис бўлдилар, натижада Аллоҳ уларни азиз қилди, бир асрга етиб-етмай бутун ер юзи уларга бўйин эгди.\nИккинчи башорат: Аллоҳ жалла ва алонинг «Анфол» сурасидаги қавли:\n«Албатта, кофир бўлган кимсалар мол-дунёларини Аллоҳнинг йўлидан тўсиш учун ишлатурлар. Бас, уни сарфлайдилар-у, сўнгра ўша (моллари)ўзларига ҳасрат бўлур, сўнгра мағлуб бўлурлар. Кофир бўлган кимсалар Аллоҳ нопокни покдан (кофирни мўминдан) ажратиши ва нопок кимсаларнинг ҳаммаларини устма-уст тахлаб, жаҳаннамга солиши учун тўпланурлар» (Анфол: 36).\nҲақ таоло томонидан бўлган, қалбга роҳат, кўнгилларга осойиш бахш этувчи нақадар ҳақ башорат!\nАллоҳнинг душманлари Исломга қарши курашиш учун қўлларидан келган ҳамма воситаларни ишга солмоқдалар, Аллоҳнинг йўлидан тўсиш ва Исломни суриб ташлаш мақсадида ҳисобсиз пулларни сарфламоқдалар.\nЛекин, улар бу молларни охир-оқибат ўзларининг мағлубиятига айланиши учун, Аллоҳнинг дини Унинг изни билан албатта ғолиб бўлиши учун, қиёмат куни ҳасратлари энг чўққисига чиқиб, жаҳаннамга равона бўлишлари учун сарфлайдилар.\n· Мусулмонларни насронийга айлантириш учун қанча-қанча мол сарфламоқдалар?!\n· Шаҳвоний филмлар ва ахлоқсиз сериаллар орқали фаҳшу-разолат ёйиш мақсадида қанча-қанча моллар сарфланмоқда?!\n· Исломий иқтисод оёққа туришига йўл бермаслик мақсадида судхўрликка асосланган иқтисодни кучлантириш учун қанча-қанча моллар сарфланмоқда?!\n· Масонларнинг клублари учун қанча-қанча моллар сарфланмоқда?!\n· Ер юзининг ҳамма жойида исломий уйғониш руҳини синдириш мақсадида қанча-қанча моллар сарфланмоқда?!\nЛекин, шуларнинг ҳаммасига қарамай, натижа нима бўлмоқда?!\nНатижа Аллоҳнинг фазлу марҳамати билан улар кутганидан бутунлай бошқача бўлмоқда. «Нью Йорк таймс интернешнл» газетаси ўзининг 1991 йил январ ойида чиққан 23-сонида ўзи қўлга киритган муҳим бир ҳужжат ҳақида ёзди.\nЧерковнинг миссионерлик фаолиятига доир 150 саҳифадан ортиқ бу ҳужжат беш йил олиб борилган чуқур таҳлиллар натижаси ўлароқ ҳозирланган.\nУнда Рим папаси Иоан Павел II жаҳондаги барча насронийларни дунёнинг ҳар тарафларига тезлик билан ёйилиб ва кенгайиб бораётган исломий кенгайишга қарши чора сифатида зудлик билан насронийликни зўр бериб ёйишга чақиради. Сўнгра черковларда хизмат қилувчи руҳоний ва миссионерларни қаттиқ танқид қилади.\nУшбу ҳужжатда Папанинг ёрдамчилари ҳам Ислом уларнинг биринчи рақамли рақиби эканини ва ўзларининг Ислом олам узра тезлик билан тарқалиб бораётганидан қаттиқ хавотирда эканларини эътироф қилганлар.\nАллоҳ таолонинг сўзлари нақадар ҳақ:\nУчинчи башорат: Аллоҳ таолонинг «Нур» сурасидаги қуйидаги қавли:\n«Аллоҳ сизлардан иймон келтирган ва яхши амаллар қилган зотларга худди илгари ўтган (иймон-эътиқодли) зотларни (ер юзига) халифа-ҳукмрон қилганидек, уларни ҳам ер юзида халифа қилишни ва улар учун Ўзи рози бўлган (Ислом) динини ғолиб-мустаҳкам қилишни ҳамда уларнинг (аҳволини Маккада кўрган) хавфу-хатарларидан сўнг (Мадинада) тинчлик-хотиржамликка айлантириб қўйишни ваъда қилди. Улар Менга ибодат қилурлар ва Менга бирон нарсани шерик қилмаслар. Ким мана шу (ваъда)дан кейин куфрони (неъмат) қилса, бас улар итоатсиз кимсалардир» (Нур: 55).\nДарҳақиқат, Аллоҳ таолонинг ваъдаси Пайғамбар соллаллоҳу алайҳи ва салламнинг ҳаётларида ва биринчи авлоднинг ҳаётида рўёбга чиқди, ҳатто исломий давлат ҳудуди машриқу мағрибнинг энг чеккаларигача етиб борди, Форс Кисроси ва Рум Қайсари маҳв этилди, Аллоҳ таоло Ўз динини азиз ва ғолиб қилди. Аллоҳнинг ваъдаси бу умматдан то қиёмат Аллоҳнинг манҳажи устида ҳаракат қиладиган кишилар учун ҳақдир.\nҚуръон башоратларидан шу миқдорини келтириш билан кифояланаман, аслида улар Аллоҳнинг фазлу марҳамати билан анча кўпдир.\n2) Исломнинг ғалабаси ҳақида пайғамбарлик башоратлари:\nИмом Аҳмад, Табароний ривоят қилган, (Табароний): «(Ривоят қилувчи) кишилари саҳиҳ кишилари» деган, шунингдек Ҳоким ривоят қилиб: «Муслим шартига кўра саҳиҳ» деган, Тамим ад-Дорий розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам айтганлар: «Албатта бу дин кеча ва кундуз етган жойгача етиб боради, Аллоҳ жундан ё тош-кесакдан қилинган биронта ҳам уйни қолдирмасдан, азизни азизлаб ва хорни хорлаб, ушбу динни унга албатта киритади. Азизликки, у билан Аллоҳ Исломни азиз қилади, хорликки, у билан Аллоҳ куфрни хор қилади» (Аҳмад (4/103), Табароний «Ал-кабир»да (12802), Ибн Ҳиббон (1631, 1632), (Ҳоким (4/430, 431) ривоятлари, Ҳайсамий «Мажмаъ»да (6/14) Аҳмаднинг ровийлари саҳиҳ эканини айтган).\nИмом Аҳмад ривоят қилган, Ал-ироқий саҳиҳ санаган, Ҳайсамий «Мажмаъуз-завоид»да ровийлари саҳиҳ эканини айтган, Ҳузайфа ибн Ямон розияллоҳу анҳудан ривоят қилинган ҳадисда Пайғамбар соллаллоҳу алайҳи ва саллам айтганлар: «Орангизда Аллоҳ истаганича муддат пайғамбарлик бўлади. Кейин қачон Аллоҳ хоҳласа, уни (орангиздан) кўтаради. Кейин пайғамбарлик минҳожи (йўли) асосида халифалик бўлиб, у Аллоҳ истаганича муддат ораларингизда бўлади. Кейин қачон Аллоҳ хоҳласа, уни (орангиздан) кўтаради. Кейин бир-бирига мерос тариқасида қолдириладиган подшоҳлик бўлади. У ҳам Аллоҳ қанча туришини истаса, шунча вақт туради. Кейин қачон Аллоҳ хоҳласа, уни (орангиздан) кўтаради. Сўнг зулмкор ҳокимлик (замони) келади. Кейин Аллоҳ таоло хоҳлаган пайтда бу подшоҳликни ҳам устингиздан кўтаради. Сўнг пайғамбарлик минҳожи асосида халифалик бўлади» (Саҳиҳ, Ас-саҳиҳа: №5, Аҳмад: 4/273).\nУчинчи башорат: Имом Аҳмад, Ибн Ҳиббон, Ҳоким ривоят қилиб, исноди саҳиҳ деган ва Заҳабий ва Ҳофиз Мунзирий унинг фикрига мувофиқ келган, Убай ибн Каъб розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам айтганлар: «Ушбу умматга обрў-эътибор, дин, юксаклик, ғалаба ва (ерда) мустаҳкам ўрнашиш билан хушхабар беринг. Улардан қай бир киши охират амалини дунё учун қилса, унга охиратда насиба бўлмайди» (Саҳиҳул-жомиъ: №2825, Аҳмад: 5/134, Ибн Ҳиббон «Саҳиҳ»да, Ҳоким: 4/311).\nТўртинчи башорат: Бу Содиқ Амин соллаллоҳу алайҳи ва саллам хушхабар берган энг катта башоратлардан биридир.\nБухорий ва Муслим Абу Ҳурайра розияллоҳу анҳудан ривоят қилган ҳадисда Пайғамбар соллаллоҳу алайҳи ва саллам айтганлар: «То мусулмонлар яҳудларга қарши урушмагунларича қиёмат қоим бўлмайди. Шунда мусулмонлар уларни ўлдирадилар. Яҳудлар ҳатто тош ва дарахт ортига яшириниб олишади. Шунда тош ва дарахт: «Эй мусулмон, эй Аллоҳнинг бандаси, ортимда яҳудий бор, кел, уни ўлдир», дейди. Фақат ғарқад (ундай демайди), чунки у яҳудларнинг дарахтларидан» (Бухорий: 6/75, Муслим: №2922).\nШунинг учун ҳам яҳудийлар ушбу дарахтни жуда кўп экишади, чунки улар Муҳаммад соллаллоҳу алайҳи ва салламнинг сўзлари ростлигига ва ўша куннинг келишига аниқ ишонишади.\nХусусан, ҳозирги пайтда, инсонлар тарафидан қурилган тузумларнинг таназзулга юз тутишига гувоҳ бўлинаётган, яратган барча ихтиролари бутун инсониятни бир неча лаҳзалар ичида қириб битирувчи қуролга айланган бу вайроналик келтирувчи моддий маданият соясидаги башариятга ёмон оқибатдан дарак берилаётган бир пайтда ушбу диннинг ғалабасига бўлган умидимиз яна ҳам ортиб бормоқда.\nШу билан бирга, бутун дунё бўйлаб муборак исломий уйғонишнинг ортиб бораётганини кўриб турибмиз.\nКелинг эй мусулмонлар.. Эй ёшлар.. Эй покиза инсонлар.. Келинг, байроқни баланд кўтарувчи ва Муҳаммад соллаллоҳу алайҳи ва саллам Аллоҳнинг динини ўз зиммаларига олган пайтларида бошлаган нуқтадан бошловчи иймонли жамоани кутиб турган Аллоҳнинг ваъдасига шошилинг!\nШу ўринда жону молларини Аллоҳнинг дини учун сарфлаш истагида бўлган ихлос эгалари сўрайдиган бир савол бор: «Хўш, нима қилмоқ керак? Бизнинг вазифамиз нималардан иборат бўлиши керак?».\nМавзумизнинг охирги моддаси ана шу саволнинг жавобига бағишланади.\nУчинчи: Аллоҳ ва Расулига аҳд беражак иш режамиз\n· Аввало, ҳамма нарсадан илгари Исломнинг ҳақиқатини чуқур ўрганишингиз, қалб ва туйғуда қандай мусулмон бўлсангиз, билим ва мафкурада ҳам худди шундай мусулмон бўлишингиз, ҳаёт ишларини Ислом ҳукмлари ва қоидаларига мувофиқ юргизиш ва уларни амалий воқеъликка айлантириш учун етарли куч-қудрат, малака ва қобилиятга эга бўлишингиз зарур бўлади.\n· Бузилган ахлоқларни тузатиш ва эгриларини тўғрилашга шошилишингиз лозим, зеро шу билан тилингизда гувоҳлик берган Исломингизга амалий жиҳатдан гувоҳлик берган бўласиз. Зотан, сўз билан иш бир бўлмаслиги дилларда нифоқ уруғини кўкартиради. «Эй мўминлар, сизлар нега ўзларингиз қилмайдиган нарсани (қиламиз деб) айтурсизлар?! Сизларнинг ўзларингиз қилмайдиган ишни (қиламиз, деб) айтишларингиз Аллоҳ наздида ўта манфур(ишдир)» (Саф: 2, 3).\n· Қўлингиздан келганича оддий одамлар орасида даъватни ёйишга аҳамият беришингиз, шу билан улардаги билимсизлик зулматини парчалаб ташлашингиз ва уларни динлари ҳақида маълумотга эга қилишингиз, покни нопокдан ажратиб олишларига ёрдам беришингиз лозим.\n· Ҳар бир мусулмон эркак ва аёл Аллоҳнинг шариати ҳоким бўлиши учун қаттиқ курашмоғи, ўзининг Аллоҳнинг Китоби ва Пайғамбарининг Суннатларини маҳкам ушлашини эълон қилмоғи, бунда одамлар ичидаги обрў-эътиборидан, ишхонасида тутган мавқеидан фойдаланиши, имкони борича ушбу шарафдан улушдор бўлиб қолиши зарур. Агар ҳамма қалблар бир кишининг қалбидек бўлиб ва ҳамма овозлар бир кишининг овозига айланиб: «Бизга Аллоҳнинг шариатини ҳоким қилинг, бизга Аллоҳнинг дини билан ҳукм қилинг!» деб талаб қилса, албатта Аллоҳнинг Китоби ва Расулининг Суннатлари жорий қилинажак.\n· Барча соҳаларда мусулмон мутахассис кадрларни тайёрлаш.\nҲар бир мусулмон ҳозирдан бошлаб, касби ва мутахассислиги қандай бўлишидан қатъий назар, қандай қилиб Исломга хизмат қилиши мумкинлиги ҳақида жиддий бош қотириши лозим.\nМисол учун, иқтисодчи шу бугундан бошлаб, исломий иқтисодни кўтариш, судхўрликка асосланган иқтисоддан воз кечиш ва шу орқали қарамликдан қутулиб, етакчилика эришиш йўлларини қидириши, ўрганиши ва бунинг учун режалар тақдим қилиши лозим.\nБиз мусулмон иқтисодчилар, мусулмон дипломатлар, мусулмон муҳандислар, мусулмон шифокорлар, мусулмон муаллимлар бўлишини истаймиз, бир қўли билан бешик тебратиб, иккинчи қўли билан куфрнинг тахтларини ларзага келтирадиган мусулмон аёллар бўлишини истаймиз.\n· Бой-бадавлат мусулмонлар – ундайлар кўпчиликни ташкил этади, алҳамдулиллаҳ – ўз қўлларидаги пул-моллар хусусида Аллоҳдан тақво қилсинлар. Билсинларки, Аллоҳ таоло уларга бу мол-дунёларни имтиҳон қилиш мақсадида берган. Шундай экан, улар бирикиб, бу молларни хоҳ деҳқончилик соҳасида, хоҳ саноат соҳасида, хоҳ иқтисод, хоҳ таълим-тарбия, хоҳ ахборот-коммуникация соҳаларида бўлсин, Ислом ва мусулмонлар манфаати учун, етакчилик ва раҳбарлик мусулмонларники бўлиши учун ишлатиш режаларини тузсинлар.\n· Бу эса ушбу амалий дастур бандлари ичида энг муҳимидир.\nБу ҳамма жойлардаги ва ҳамма йўналишдаги исломийларга нидодирки, ислом тузумини носоғлом асослар ва заиф пойдеворлар устига бино қилишга ҳаракат қилмасинлар. Чунки, биз рўёбга чиқаришни истаётган ғоялар одамларни улар узоқ замонлар Ислом доирасидан чиқиб кетганларидан кейин яна қайта унинг ичига қайтаришни мақсад қиладиган жуда улкан ва юксак ғоялардир. Бу эса кундек равшан ва очиқ-ошкор суратда олиб бориладиган ҳаракатлар билан амалга ошади. Шундай экан, сизлар ўз даъватингизни очиқ суратда ёйишингиз, жуда кенг доирада, гўзал хулқ, ширин сўз, юксак одоб, чиройли панд-насиҳат ва етук ҳикмат билан одамларнинг қалбларини ва ақлларини ислоҳ қилишга уринишингиз, ўзингиз йўлиқадиган ҳар қандай синов-имтиҳонлар ва меҳнат-машақатларни баҳодирларча сабр-матонат билан қарши олишингиз лозим бўлади.\nЗотан, жонларнинг ҳам, ризқларнинг ҳам эгаси Аллоҳдир, мазлумлар ўлиб, золимлар ўлмай қолиши мумкин эмас.\nБилингки, ҳақиқий мўминлар вужудга келса, Аллоҳнинг изни билан нусрат-ғалаба келади.\n«... ва иймон келтирган зотларни ғолиб қилиш Бизнинг зиммамиздаги ҳақ бўлган» (Рум: 47).\nСизга эса эй муслим ва эй муслима, фақат амал ва ҳаракат қилиш лозим бўлади.\nСизга фақат ҳаракат қилиш, Исломга ўз имкониятингиз доирасида амал қилиш қолади. Сизга вазифа шудир.\nЧунки, Аллоҳ таоло биздан «Нега ғалабага эришмадингиз?!» деб сўрамайди, балки «Ғалаба учун нима иш қилдингиз?!» деб сўрайди.\n«Айтинг: (Хоҳлаган) амални қилинглар. Бас, Аллоҳ, Унинг пайғамбари ва мўминлар қилган амалларингизни кўриб турар ва яқинда ғайбу шаҳодатни(яъни, яширин ва ошкор нарсаларнинг барчасини) билувчи Зотга қайтарилурсизлар. Бас, У Зот сизларга қилиб ўтган амалларингизнинг хабарини берур»(Тавба: 105).\nАллоҳ таоло айтади: «Аллоҳ Ўз ишида ғолибдир (яъни, Уни Ўзи хоҳлаган ишни қилишдан ҳеч ким манъ қила олмайди) лекин одамларнинг кўплари (буни)билмайдилар» (Юсуф: 21).\nЭй Аллоҳим, Ўзинг бизларни Сенинг динингга амал қилиш билан мукаррам ва мушарраф айлагин.\nЭй Аллоҳим, Сен бизнинг мададкоримизсан, Ўзинг бизга мадад бергин, Сен бизнинг нажоткоримизсан, Ўзинг бизга нажот бергин.\nЭй энг қудратли ҳукмдорларнинг бўйинлари ҳам унга эгилган Зот, эй ҳисобсиз миннат-марҳамат эгаси бўлган Зот!\nЭй бучора музтарнинг дуосини ижобат қилувчи Зот!\nЭй ҳамманинг овозини ажрата биладиган ва барчанинг тилини англайдиган Зот!\nЭй барча махфийларни билувчи, барча овозларни эшитувчи, ҳожатларни раво қилувчи ва ўликларни тирилтирувчи Зот!\nСендан ўзга барҳақ маъбуд йўқки, унга дуо қилсак.. Сендан ўзга Раббимиз йўқки, ундан умидвор бўлсак.\nЭй қўрқувчилар унинг паноҳига қочадиган ва таваккул қилувчилар унга таваккул қиладиган Зот!\nСен сўровчини қайтармайсан, умидвор бандани қуруқ қайтармайсан.\nЭй Парвардигор! Сендан гўзал исмларинг ва олий сифатларинг билан, у билан сўралсанг албатта берадиган, у билан дуо қилинсанг албатта ижобат қиладиган Буюк Исминг (исми аъзам) воситасида сўраймизки, бу умматнинг ишини ўзинг ислоҳ қилгин, унда тоатинг аҳлини азиз ва маъсиятинг аҳлини хор қилгин, унинг ичида маъруфга бурилиб, мункардан қайтариладиган ҳолатни вужудга келтиргин.\nЭй Парвардигор! Мусулмонларнинг аҳволини Ўзинг тузатгин, фақирларини бой-беҳожат қилгин, заифларига Ўзинг раҳм этгин, хорларини азиз этгин эй раҳмлиларнинг раҳмлироғи!\nЭй Парвардигор! Динингга, Китобингга ва мўмин бандаларингга Ўзинг нусрат бергин.\nЭй Парвардигор! Барча ишларда оқибатимизни хайрли қилгин, бизларни дунёдаги шармандалик ва охиратдаги азобдан Ўзинг сақлагин.\nЭй Парвардигор! Сўзимизу амалимизни холис Ўзингнинг Юзинг учун бўлишига муваффақ қилгин, бизларни Ўз фазлу караминг билан мақбул бандаларинг қаторида қилгин.\nАллоҳ таоло Пайғамбаримизга, у зотнинг аҳлу асҳобига саловоту саломлар йўлласин.


27 ноябр 2020, Тошкент вақти: 17:19\n1949 йилнинг 1 октябрида коммунистлар етакчиси Мао Цзедун Хитой халқ республикаси ташкил топганини эълон қилган эди.\nБундан роппа-роса 60 йил муқаддам Мао Цзедун Пекиннинг Тянанмин майдонига йиғилган 300 мингдан ошиқ оломон қийқириғи остида Хитой халқ республикаси ташкил этилганини эълон қилган эди.\n- Хитой халқи оëққа турди¸ деган эди қичқириб турган оломонга қарата 1949 йилнинг 1 октябрида Мао.\nМамлакатни ҳолдан тойдирган фуқаролик уруши вайроналари устида Хитой халқ республикасини бунëд қилган Мао¸ мамлакатни 1976 йилги ўлимига қадар қаттиққўллик билан бошқарди.\nЛи Инна янги республика эълон қилинган кунда 6 яшар қизалоқ эди¸ шундай бўлса-да¸ бу тарихий кунни унутмаганини айтади.\nМаонинг яқин ëрдамчисининг қизи бўлган Ли¸ бу тарихий тантанага бевосита яқиндан гувоҳ бўлган эди.\n- Дадам бош минбарда¸ онам эса меҳмонлар учун ажратилган минбарда эди. Мен рус бувим билан бир кун олдин Тянанмин майдонига қараган Пекин меҳмонхонасига жойлашдик. 1 октябр тонгда уйғонганимда¸ минглаб аскарлар майдонга аллақачон йиғилган эди. Мен ҳалигача Мао Цзедун овозини эслайман. Ўта сиëсийлашган бир муҳитда туғилиб ўсган бола сифатида мен дарҳол бу дақиқаларнинг ўта муҳим эканини англадим¸ дейди Ли Инна.\nБу Лининг Хитой халқи отасига айланган Маони илк бор кўриши эмас эди.\n- Мен Мао Цзедунни республика эълон қилиниши арафасида 1949 йилда Тяншан тоғларида учратган эдим. Коммунистлар марказий қўмитаси раҳбарлари республика арафасида айнан шу ерда жойлашган ва уларнинг бари оддийгина ëғоч уйда яшашар эди. Ўша кунларнинг бирида дадам онамни Мао билан таништиришга олиб борди ва мен ҳам улар билан бирган бордим¸ деб эслайди Мао Цзедун билан илк учрашувини Ли Инна.\nЛига кўра¸ Хитой халқ республикаси эълон қилинганидан сўнг фуқаролик уруши ва Япония билан давомли урушдан безган хитойликлар учун умид ва некбинлик даври бошланган.\nБу давр¸ ҳаëтимнинг энг бахтли даври эди¸ деб эслайди Ли Озодлик билан суҳбатда.\n- Мен ва Хитойдаги авлоддошларим учун 50-йиллар болалик¸ ëшлик ва умид йиллари эди. Ўша йиллар ҳали ҳам романтика ва эйфорияга йўғрилганича қолади¸ дейди Ли.\nАммо 50-йиллар ўртасига келиб ўзгача фикрловчиларни қатағон қилиш ва қишлоқ хўжалиги ва саноатни юксалтиришга қаратилган беш йиллик Буюк сакраш миллионларнинг очликдан ўлишига сабабчи бўлгач¸ Хитой халқ республикаси билан баробар туғилган бу эйфория ҳам барҳам топди.\nБу қатағон Ли ва унинг оиласини ҳам четлаб ўтмади.\nМао томонидан 1966 йили бошланган Маданий инқилоб кўп ўтмай жосус овига айланди ва Хитой Меҳнат вазири¸ мамлакат Касаба союзлари уюшмаси раиси ўринбосари бўлиб ишлаган Лининг отаси ҳам 1976 йили СССРга жосусликда айбланиб¸ қамоққа олинди.\nШундан сўнг¸ кечагина Маонинг яқинларидан ҳисобланган бу оила бошига кутилмаган кўргуликлар дўлдек ëғила бошлади.\nАввалига Ли университетдан ҳайдалди¸ оиласини сақлаб қолиш умидида унинг отаси қамоқда ўз жонига қасд қилди¸ кўп ўтмай Ли ҳам¸ онаси ҳам қамоққа ташланди.\n- Мени "20-асрнинг Бастилияси" деб таърифланган Кинченг қамоғига ташлашди. Шукурлар бўлсинким¸ агар шу сўзни ишлатиш мумкин бўлса¸ мен қамоқда фақат икки йил қолдим. Онам бечора 8 йил ўтириб чиқди. Ҳозир ўша тутқунлик йилларимни эсласам¸ у менга бировнинг ҳаëтидек туюлади. Бу давр менинг ҳаëтимни қай маънодадир бойитди ва жуда кўп нарсаларни тушунишимга ëрдам берди¸ дейди Ли.\nҚамоқдан чиққач¸ Ли чекка қишлоқлардаги меҳнат лагерларидаги оғир жисмоний меҳнат орқали Хитой коммунистларининг қайта тарбиясидан ўтди.\nБугун у нуфузли Пекин университетининг рус тили бўйича эътиборли профессори.\nАйни кунларда 70 га қараб кетаëтган Ли Инна¸ Хитой халқ республикаси 60 йиллик тарихининг биринчи ярмида амалга оширилган зўравонликлар¸ миллионлаб одам ëстиғини қуритган жараëнлар¸ наҳотки Хитой тараққиëти учун керак¸ эди¸ деган саволга бот-бот жавоб излашини айтади.\nХитойнинг бугунги қудрати бегуноҳ миллионлар суяги устига қурилган бўлса-да¸ аксар хитойликлар республика асосчиси Мао Цзедунга чексиз эҳтиром билан қарайди¸ дейди Ли.\n- Бугунга келиб¸ Мао шубҳа остига олиб бўлмайдиган тарихий шахсга айланди. Кўпчилик унинг республикага асос солиш учун катта ишлар қилгани¸ айни пайтда унинг Маданий инқилоб каби ишларга ҳам маъсул эканини яхши англайдилар. Аммо хитойликлар жуда прагматик халқ ва улар ўтмиш эмас¸ бугун билан яшайдилар. Агар бугун ҳаëт яхши бўлса¸ ўтмишда қолиб кетган ишларни кавлашнинг¸ бу ҳақда тортишишнинг нима кераги бор? дейди Ли Инна Озодлик билан суҳбатда.


«Жамоа газетани одамларга ўқита оляпти» – Jurnalist\nR S2019-11-12T09:40:27+00:0012 Noyabr, 2019|Умумий янгиликлар|\nУсмонжон АҲМЕДОВ,меҳнат фахрийси (Андижон вилояти):\nҒолибжон Абдуллаев,журналист, сиёсатшунос (Андижон вилояти):\nИкромжон Аслий,шоир (Андижон вилояти):\nАбдурашид Эргашев,Асака туманидаги 26-умумтаълим мактабининг\nЭркинжон НУРАЛИЕВ,Фарғона вилояти касаба уюшма ташкилотлари\nШоҳидахон КАРИМОВА,Соғлиқни сақлаш ходимлари касаба уюшмаси\nРеспублика кенгашининг Фарғона вилояти бўйича масъул ташкилотчиси:\nМуҳаммаджон ОБИДОВ, Ўзбекистон Журналистлари ижодий уюшмаси Фарғона вилояти бўлими раиси:\nГулнора ЮСУПОВА,«Posco International Textile» LLC\nШуҳрат МУСАЕВ,Наманган вилояти касаба уюшма\n—Бу каби учрашувларни газетанинг халқ олдидаги ҳисоботи десак, хато қилмаган бўламиз. «Ishonch»да биз бугун ва эртага қилмоқчи бўлган ишларимиз инъикоси акс этади. Газета ҳар соҳада бизга кўмакчи. «Ishonch»ни халқимизга янада яқинлаштириш мақсадида бирлашмада «Ishonch» хонаси»ни ташкил қилишни режалаштирдик. Келгусида газетани истаган киши келиб, шу ерда мутолаа қилиш имкони туғилади.\n—Бугунги газеталар олдида турган асосий вазифа, энг аввало, ахборот долзарблиги, тезкорлигини таъминлаш. Шу ўринда журналистлар ахборотнинг ҳаққонийлигига ҳам жавобгардир. Бу эса «Ishonch» ходимлари ёзаётганларида яққол акс этмоқда. Ҳали танилиб улгурмаган ёш ижодкорлар учун «Ёшлар минбари» ташкил этилса, бу ёшларнинг ҳам аста-секин шу орқали ўз мухлисларини топишига ҳисса қўшган бўлар эди.\nРавшан МИРЗАОЛИМОВ,«Қишлоқ ҳаёти» газетасининг\nЖамолиддин МУСЛИМ, Ёзувчилар уюшмаси Наманган вилояти\nЛутфиддин ҒАНИЕВ,Таълим, фан ва маданият ходимлари касаба\nYanvar 2020 (48)


Ахлоқус солиҳийн: инсоний нафснинг даражалари | Azon.uz - Ахборот-таҳлилий портал\nАхлоқус солиҳийн: инсоний нафснинг даражалари\n1121 19:05 02.04.2022\n(1-қисм 2-қисм 3-қисм 4-қисм 5-қисм)\nИнсон нафси доимо ўзгариб туради. Нафс Аллоҳга яқин ёки узоқлигига қараб бешта даражага ажралади.\nБиринчи даража – нафси аммора (ёмонликка буюрувчи нафс)дир. У ҳар доим эгасини\nгуноҳга, лоқайдликка ундайди. Бундай нафс ҳақида сўфийлар жаноби ва имоми Жунайд Бағдодий (қуддиса сирраҳу) ҳазратлари марҳамат этадилар:\n“Нафси аммора руҳий ҳалокатга чақиради ва инсоннинг душманларига хизмат қилади”.\nБу ерда Жунайд Бағдодий қуддиса сирраҳу душман деганда Одам фарзандларига дунёвий ҳаёт ва гуноҳ ишларни жозибали қилиб кўрсатувчи шайтонни назарда тутганлар.\nИккинчи даража – нафси лаввома (маломат этувчи нафс)дир. Бу даражадаги нафс ўз соҳибини содир этган гуноҳлари учун ёмонлаб, таъна-маломат қилади.\nУчинчи даража – нафси мулҳима (руҳлантирувчи, илҳомлантирувчи)дир. Бу даражадаги нафс ўз соҳибини хайрга ишонтириб, яхшилик қилишга чақиради.\nТўртинчи даража – нафси розия (рози бўлган нафс)дир. Бу даражадаги нафс Аллоҳнинг ҳокимияти ва Унинг ҳукмларидан рози бўлган нафсдир. Бу нафс Аллоҳга батамом итоат этувчи, Аллоҳ у учун нимани ихтиёр этган бўлса, барчасини қабул қилгувчидир.\nБешинчи даража – нафси марзия (Аллоҳ рози бўлган, мақбул нафс). Бу барчадан куч-ли ва қудрати чексиз Аллоҳнинг лутфи ва ризосига сазовор бўлган нафсдир. Мурид бу даражаларга эришиш билан Буюк Қудрат соҳиби\nАллоҳни ҳақиқий англаш йўлига биринчи қадамни қўйишга муяссар бўлади.\nВазирлар Маҳкамаси ҳузуридаги Дин ишлари бўйича Қўмитанинг 19.12.2019 йилдаги №7231-сонли хулосаси асосида тайёрланди.\nАҳлоқус солиҳийн Ислом Илм нафс инсон\n252 07:45 03.07.2022\nАхлоқус солиҳийн: Одамийлик ва жавонмардлик ҳақида гўзал сўзлар\n361 07:45 23.06.2022\nАхлоқус солиҳийн: Одамийлик ва мардлик ҳақиқати\n355 09:35 21.06.2022\nАхлоқус солиҳийн: Фидойилик, ҳиммат ва саховат ҳақида қиссалар\n348 07:45 20.06.2022\nАхлоқус солиҳийн: Ҳиммат ва саховат фазилати\n270 07:45 18.06.2022\nАхлоқус солиҳийн: Ҳақ таоло жуда рашкчидир\n493 07:35 17.06.2022


Канада Ироққа 4 та ҳарбий вертолёт жўнатади\n10:55 / 17.02.2016\n"Griffon вертолётлари Ироқ шимолидаги ҳарбийларимиз хавфсизлигини таъминлаш учун", - дейди Канада Миллий мудофаа вазири Харджит Саджан. Бу ҳақида AFP агентлиги хабар берди. Агентлик маълумотларига кўра, вертолётлар канада ҳарбийларини ташиш учун хизмат қилади.\n9 февраль куни Канада ҳарбий ҳаво кучлари жорий йилнинг 22 февралига қадар Ироқ ва Сурия ҳудудидаги “Ислом давлати” террочилар гуруҳи объектларини бомбардимон қилиш операцияларидаги ўз иштирокини тўхтатиши ҳақида маълум қилганди.\nАҚШ бошчилигидаги халқаро ҳарбий операцияларга Канада томонидан 6 та F-18 қирувчи-бомбардимончи самолёт, иккита CP-140 Aurora разветка самолёти, битта Airbus СС-150 Polaris ёқилғи ташиш самолёти бириктирилган.\n2014 йилнинг октябрь ойида Сурия ва Ироққа Канада ҳукуматининг собиқ Бош вазири Стивен Харпер ИШИДга қарши ҳарбий ҳаракатлар учун кичик авиагуруҳ ва уларга хизмат кўрсатувчи 600 нафар ҳарбий хизматчи жўнатганди. Канада контингенти Қувайтдаги авиабазага жойлашган. Бундан ташқари, 69 нафар ҳарбий инструктор Ироқ шимолида хизмат қилмоқда. Канада миссияси 2016 йилнинг март ойида ниҳояланади.


"Барселона" Гризманн ёки Дибалани аниқ олади\n21 март, 2017, 13:35\nИспания гранди "Барселона" ёзда барча чизиқларни, хусусан ҳужумни ҳам кучайтиришга қарор қилди.\nАйни пайтда каталонияликлар бу чизиққа икки футболчидан бирини танлаши керак. Улар тез орада "Ювентус"нинг 24 ёшли ҳужумчичи Пауло Дибала ёки "Атлетико"нинг 26 ёшли тўпурари Антуан Гризманндан бирини танлаши лозим.\n"Барселона" Гризманнинг барқарорлиги, Диабаланинг иқтидорига ишқибоз бўлган. Бироқ, Дибала "Реал"да тўп суришни орзу қилади. Гризманн эса Испания чемпионатида қолишини ва "Барселона" ёки "Реал"да тўп суришга қарши эмаслигини билдирган.


Бош сахифа > Янгиликлар > НАВОИЙДА ОЛИНАДИГАН ФИЛЬМ НОМИ МАЪЛУМ БЎЛДИ - "ҚОЯЛАРДАГИ МУҲАББАТ"\nНАВОИЙДА ОЛИНАДИГАН ФИЛЬМ НОМИ МАЪЛУМ БЎЛДИ - "ҚОЯЛАРДАГИ МУҲАББАТ"\nСармишсой дарасида фильм суратга олиниши режалаштирилаётгани ҳақида хабар берган эдик. Мазкур фильм "Қоялардаги муҳаббат" дея номланадиган бўлди. Бу ҳақда "Ўзбеккино" Миллий агентлиги ахборот хизмати маълум қилди.\n“Ўзбеккино” Миллий агентлиги, “Ўзбектуризм” давлат қўмитаси ва Навоий вилоят ҳокимлиги билан ҳамкорликда суратга олиниши кутилаётган мазкур бадиий фильм икки жанговар қабила раҳбарлари фарзандларининг ўртасидаги гўзал муҳаббат қиссаси асосига қурилади.\nИбтидоий одамлар ва ўша даврлар ҳақида ҳикоя қилувчи фильм 2021 йилнинг сентябрь ойида намойиш этилиши режалаштирилган.\nКўрилганлар сони: 1344


Gionee M7 Plus -- бизнес-смартфон тақдим қилинди - Terabayt.Uz\nGionee M7 Plus -- бизнес-смартфон тақдим қилинди\nЎтган ҳафта якунида Gionee компанияси бир нечта янги гаджетларини тақдим қилди. Улардан бири бизнес доираси вакилларига мўлжалланган Gionee M7 Plus смартфонидир. Ушбу девайс премиум-дизайни билан диққатга сазовор. Шу билан бирга, унинг корпуси тилла суви югуртирилган (21К) ҳамда қайта ишланган табиий чарм қоплангани билан ўзига хосдир.\nШунингдек, Gionee M7 Plus смартфони 6,43 дюймли, томонлар нисбати 18:9 стандартидаги, Full HD+ сиғимли дисплей билан таъминланган. Унга "байроқдор"лардан бир қадам орқада бўлган Qualcomm Snapdragon 660 чипсети ҳамда Adreno 512 видео-картаси, 6 Гб оператив ва 128 Гб (кенгайтириш мумкин бўлган) доимий хотира ўрнатилган.\n"Қўш кўзли" девайснинг олд камераси 16 Мп (f/1,8) ва 8 Мп датчиклар бирикувидан иборат. Гаджетнинг олд камераси 8 мегапикселли аниқлигидаги сурат олади.\nGionee M7 Plus'даги 5000 мА соат аккумуляторни тезкор қувватлаш (9V/2A), шунингдек симсиз ҳам қувватлаш мумкин.\nҚолаверса, унинг "бизнес-смартфони" эканини "борти"даги 2 та алоҳида, шифрлашга мўлжалланган чиплардан ҳам билиш мумкин. Улардан бири фойдаланувчи маълумотларининг хавфсизлиги учун жавобгар бўлса, иккинчи молиявий ва тўлов тизимлари маълумотларини ҳимоя қилади.\nGionee M7 Plus ўлчамлари: 166,5 x 81,6 x 8,7 мм, аппарат вазни эса 241 грамм. Смартфон қадоқдаёқ Android 7.1 Nougat'га асосланган Amigo 5.0 тизимида фаолият кўрсатади.\nКўриниб турибдики, Gionee M7 Plus "жиддий" смартфонлардан бири. Унинг нархи ҳам флагманларга яқин -- $670 доллар.\n#энг яхши смартфонлар #Gionee M7 Plus


ЎҚУВЧИЛАР БИЛАН УЧРАШУВ » "Bulung‘ur hayoti" gazetasi\nGazeta: admin Қўйилган сана: 1-11-2018, 11:02 Рукун: ТАЪЛИМ Кўрилди 329\n“Хўжамазгил” МФЙда туманимиздаги чегара ҳарбий қисм хизматчиларининг Ўзбекистон Республикаси Президентининг “Ўзбекистон Республикаси Қуролли Кучлари ҳарбий хизматчиларининг маънавий-маърифий савиясини ошириш тизимини тубдан такомиллаштириш тўғрисида”ги Қарори ижроси юзасидан 10-умумтаълим мактаби ўқувчилари билан учрашуви бўлиб ўтди.\nУчрашувда туман адлия бўлими бошлиғи Ғайрат Якубов ва туман ҳокимининг чегара масалалари бўйича ўринбосари Улуғбек Алиевлар сўзга чиқиб, мазкур Қарорнинг мазмун-моҳияти ҳақида тушунчалар бериб ўтишди. Ҳарбий қисм зобити, капитан Сирожиддин Норбоев ҳам ҳарбий қисмда маънавий-маърифий ишлар бўйича амалга оширлаётган ишлар, янгиланишлар, ҳарбийларга яратиб берилаётган қулай шарт-шароитлар ҳақида батафсил тушунча бериб ўтди.\nУчрашувда туман мудофаага кўмаклашувчи “Ватанпарвар” ташкилоти ходими Нилуфар Хидирова ва бошқа мутассадди ташкилотлар вакиллари ҳам иштирок этишди. Ўқувчиларнинг ҳарбий хизматга оид беришган саволларига мутассаддилар томонидан батафсил жавоблар қайтарилди.\nУчрашувда иштирок этишган томонлар бундай учрашувлар тез-тез ўтказилиб турилиши мақсадга мувофиқ эканлигини таъкидлашди.\nҳарбий хизматчи, кичик сержант.


Тошкент тарихидан лавҳалар (XIX-XX аср бошлари)\nЎзбекистон ўзининг табиати, сўлим боғлари, бебаҳо гўзал диёри билан ажралиб туриб, қадимдан халқимиз ўз меҳнати билан катта боғлар яратишга ҳаракат қилишган. Жумладан, қадимий тарихга эга Тошкент ўз атрофидаги сўлим чорбоғлари билан ҳамиша машҳур бўлган. Шаҳарнинг ҳар бир даҳа аҳолиси чорбоғ яратиш учун деҳқончилик маданиятига катта эътибор бериб меҳнат қилганлар. Ана шундай чорбоғларга Себзор даҳасининг чорбоғлари Ҳасанбой, Кўктерак каби, Бешёғоч даҳасининг чорбоғлари эса Дўмбиробод каби манзилгоҳларда жойлашган.\nТошкент бозорлари географик жойлашувига кўра қадимдан йирик савдо маркази сифатида машҳур бўлгани учун унга бошқа мамлакатлардан кўпгина савдогарлар келиб турган. Масалан, 1813 йилги саёҳати вақтида Тошкентда бўлган рус сайёҳи Филипп Назаров уни “бозорларга турли мамлакатлардан карвонлар узлуксиз келиб-кетардиган йирик савдо маркази”, деб таърифлаган.\nХ1Х асрда яшаган тошкентлик тарихчи Муҳаммад Солиҳ эса “Тарихи жадидайи Тошканд” асарида шаҳарнинг асосий савдо маркази Регистонда жойлашганини кўрсатиб, қуйидаги фикрни баён этди: “Бозор расталари Чорсудаги қандолатпазлик дўконигача давом этади. Рамазон ойида бу ерда кечаси ҳам бозор бўлади, халқ савдо сотиқ, ҳар хил ўйин-кулги қилади”.\nЧиндан ҳам, шаҳар бозори фақатгина савдо-сотиқ учун хизмат қилибгина қолмай, шаҳар халқи хордиқ чиқарадиган жой ҳам эди. Шаҳар ҳокимининг турли фармонлари масжидларда маълум қилинганидан ташқари, яна шу бозорда ҳам жарчилар томонидан эълон қилинарди. Бозор майдонида дорбозлик, кулги-ҳазил ва бошқа томошалар намойиш этиларди.\nРус тарихчиси В. Масальский Эски шаҳар бозорининг 1908-1910 йиллардаги кўринишини қуйидагича тасвирлайди. “Бир қисм типдан иборат бозорда 4500 та дўкон, чойхона, ошхона, устахона ва карвонсорой борки, улар бозор кунлари ниҳоятда тиқилинч бўлади. Бозорга туташган кўчалар ва бозорнинг ўзи шаҳарликлар, даладан келган деҳқонлар, туя карвонлар, отлиқлар, аравалар билан шу қадар тўлиб кетадики, юришга илож бўлмай қолади. Аллопу қанолатчи, баззозу сомсапаз, мисгару чилангар, новвою ҳалвофуруш, каллапазу кабобпазларнинг бақириқ-чақириғи, гадоларнинг хайру-садақа тилаши, қаландару маддоҳларнинг қироатли ўқишлари, туяларнинг бўкиришию, эшакларнинг ҳанграши аралаш-қуралаш бўлиб кетади-да, бу маҳобатли гулдирос бозордан олис-олисларга эшитилиб туради. Бошқа кунлари шаҳар кўчалари сокин бўлади. Айниқса дала кўчаларининг икки томондаги нураган пахса деворлар орқали шафтоли, ўрик, олма, гилос ва бошқа мевали дарахтларнинг анвойи ранг гуллари келинчаклардек мўралаб туради, офтобда қизиган, упадек майин, билқ-билқ тупроқли кўчалар ажабтовур бир сукунат оғушига чўмади. Аҳён-аҳёнда ғилдираклари осилиб турган ларзон шохларига тегай-тегай деб қўқон арава ё эшаги ҳам ўзи сингари оҳиста мудраб бораётган деҳқон, ёҳуд деворни паналаб келаётган паранжили аёл ўтиб қоладию, кейин кўча яна улуғвор ва шарқона сокинлик қўйнига чўмади...”\nЎрта Осиёнинг бошқа йирик шаҳарларида бўлгани каби Тошкентда ҳам ҳайит ва рўза кунлари бозоршаб (кечки бозор) ўтарди. Бозоршабда шаҳарнинг марказий кўчаларидан бири ёки майдон безатилиб, кўчанинг икки четидаги чойхона ва дўконлар олдига чорпоялар қўйилиб, ҳар хил мева-чева, озиқ-овқат сотилган. Карнай, сурнай ва ноғоралар чалиниб, махсус жарчилар одамларни бзоршабга чорлаган. Бир томонда дорбозлик, масхарабозлик ва қўғирчоқбозлик, бир томонда кураш, бир ёнида ўргатилган ҳайвонлар томошаси... Чойхоналарда созанда, хонанда, аскиячи, қизиқчи, раққослар ўз санъатларини намойиш қилганлар. Бозоршаб турли шаҳарларда бўлгани каби Тошкентда ҳам маҳаллий урф-одат, расм-русмга қараб ўтказилган.\nЭски шаҳар Янги шаҳардан қанчалик фарқ қилса, Туркистондаги бошқа шаҳарларнинг маҳаллий қисмига шунчалик ўхшаш эди. У 1908-1910 йилларда катта майдонни эгаллаган. 210000 дан зиёд ҳовли бўлган. Шаҳар марказида уйлар зич, кўчалар тор эди.\nДеярли ҳамма маҳаллада бир нечтадан масжид бўлган, уларнинг минорасига ҳар йили лайлак уя қурарди.\nТошкент Ўрта Осиёдаги бошқа шаҳарлар ҳандақ ва девор билан ўраб олинган. Қўймас, Қўқон, Қашқар, Лабзак, Тахтапул, Қорасарой, Сағбон, Чиғатой, Кўкча, Самарқанд, Камолон, Бешёғоч каби 12 та дарвозаси бўлган. Ҳар бир дарвозадан шаҳар марказига – бозорга элтувчи кўчалар жуда кўплаб жинкўчаларга тармоқланиб кетган.\nШаҳар Себзор, Кўкча, Бешёғоч ва Шайҳонтоҳур номли тўрт даҳага бўлинган. Шайҳонтоҳур даҳасида 48 та маҳалла, 60 та масжид, 3 та мадраса бўлиб, аҳолиси эгарчилик, дегрезчилик, тўқувчилик билан шуғулланган. Шаҳарнинг шимоли-ғарбий қисмида жойлашган Себзор даҳаси 38 маҳалладан иборат бўлиб, афсонавий ҳукмрон Кайковус номи билан аталувчи ариқдан сув ичарди. Бу даҳада 3 та мадраса ва 78 та масжид бўлиб, аҳолиси асосан этикдўзлик, тўқувчилик ва бўёқчилик билан шуғулланган.\nШаҳарнинг ғарбий қисмида жойлашган Кўкча даҳасида 31 та маҳалла бўлиб, 3 та мадраса ва 51 та масжид бўлиб, аҳолиси кўпчилик ва этикдўзлик билан машғул эди. Шаҳар жанубини эгаллаган Бешёғоч даҳасида 32 маҳалла, 3 та мадраса ва 68 та масжид бўлиб, у гўзал боғлари ва ғиштчилиги билан машҳур бўлган.\n... Шаҳар ўртача йиллик ҳарорат +13.7 даража бўлиб, ёз иссиқ (+42.6 даражагача) қиши эса ўзгарувчан бўлиб, узоқ давом этувчи ва баъзан кучли совуқлиги (-27 даражагача) туфайли яхшигина қаҳратон билан ўтган. Баҳор ва куз ойлари ёғингарчилик мўл бўлган. Шимол ва шимоли-шарқдан шамол эсган, лекин қилт этган шабада йўқ, жазирама ёз кунлар ҳаво ниҳоятда дим бўлиб кетган. Шаҳар Бўзсув канали ва унинг шахобчалари орқали Чирчиқ дарёсидан, шунингдек, 500 га яқин қудуқдан сув ичган, қудуқ ва булоқлар суви узоқлардан ташиб келтириларди.\nЯнги шаҳар ва Эски шаҳарнинг биргаликдаги майдони 60 квадрат верст (чақирим)га яқин бўлган. Тошкентнинг шаҳар чегарасида жойлашган боғ-роғлар, узумзорлар, экинзорлар билан қўшиб ҳисобланувчи бутун ҳудуди 176 квадрат верст (18.225 десятина) га тенг бўлиб, бу эса Москва билан Санкт-Петербургнинг бирга қўшиб ҳисобланган ҳудудидан ҳам каттадир. Шаҳар кўчаларининг узунлиги 250 верст яқин бўлган.\nТошкентда керосин лампалар билан ёритилган, 1909 йил бошида телефон абонентлари 476 тага етган. Узунлиги 9 чақиримга яқин иккита конка линияси мавжуд эди. Шаҳарда трамвайни электр токи ёрдамида юргизиб. йўл 30 чақиримга етказилган.\nТошкентда Туркистон ўлкасининг маъмурий, ҳарбий, молиявий, тиббий, назорат, қишлоқ хўжалик ва бўлак бошқармаларининг барча марказий муассасалари жойлашган эди. Сирдарё вилоятининг ҳарбий губернатори ҳам барча маҳкамаси билан Тошкентда эди. Шу сабабларга кўра, Тошкент бутун Туркистоннинг пойтахтига айланиб қолган, унга ижтимоий ҳаёт ўлканинг бошқа шаҳарларидагига нисбатан анча жонлироқ кечади.\nМай ойидан сентябргача давом этувчи узоқ ёз кунларида эса бу ердаги ижтимоий ҳаёт сусайган. Жазирама иссиқ туфайли муассасалардаги машғулотлар эрталаб соат 8 да бошланиб, 1 гача давом этган. Имкони бор одамнинг ҳаммаси Чимён, Троицкое, Никольское ва Чимкентдаги чорбоғларига кетган. Ёзги сайр томоша ва эрмаклар шаҳар боғига ва маҳаллий аҳолининг шаҳар ташқарисидаги чорбоғларига чиқиш ҳамда ариқларда қармоқ билан балиқ овлашдан иборат бўлган.\nХолмуродов Ж., ТерДУ талабаси


Умумлаштирманг « Ўзбекистон Халқ Ҳаракати\n19 July 2013 - 11:56\n“Яшасин инсоф” деб аталган ҳикояни (буни мақола деб аташ ўринли бўлмаса керак) ўқиб, доим ҳам умумлаштириш ўринли эмаслигини англадим.\nЎзимнинг ҳаётимдан бир нечта кичик воқеаларни баён қиламан, зеро бутун миллатим ҳақорати бу камситишдир.\n1. Тақдир тақозоси билан иккита рус қўшни билан яшадим. Бири ёш оила, иккинчиси эса қари кампир. Шу кампир ўз ён қўшниси русдан доим нолир, қўшнига холодилникни тузатишга берган эдим эҳтиёт қисмларини олиб, эскисини қўйиб берди ва жуда қиммат ҳақ олди деб кўп маротаба гапирар эди. Кампир қари бўлгани учун ўзига овқат тайёрлай олмас, нонга чиқа олмас эди ва шуни қарангки ёрдамни русдан эмас, мусулмон ўзбекдан сўрар эди. Шу ўзбек унга иссиқ овқат чиқарар, нон олиб келар, керак бўлса қариндошларини чақириб берар эди. Ўлаётганида эса шу ўзбекни эслаган экан.\n2. Бир йилча аввал таксига ўтирганимда бир рус аёли ва қизи бор экан. Шу аёл Россияга бориб бир неча йил яшаб, меҳр-оқибат, ИНСОФни топа олмагани ва қизининг ўқишига пул топа олмагани ва уйсиз қолгани учун Ўзбекистонга қайтиб келгани ҳақида куюниб гапирди. Яхшиямки Тошкентдаги эски уйимни сотмаганим, маҳалла ёрдам бериб, пул йиғиб ҳозирча яшаяпмиз деди. Россияда эса қариндошларим уйига сиғмай саргардон ва хор-зор бўлганларини айтиб берди.\n3. Мен аксинча рус таксистларига деярли ўтирмайман, чунки нархни камида 2 баровар қимматроқ айтади ва жуда ҳам сурбет бўлади.\nХулоса шуки, мен учратган русларим бутун миллат намоёндасими, албатта йўқ. Улар ҳар хил одамлар холос ва бу билан уларнинг барчаси ёмон ёки яхши деган хулоса келиб чиқмайди.\nИнсон борки инсонларнинг нақшидур,\nИнсон борки ҳайвон ундан яхшидур.\n(Бу ерда миллат дейилмаган!)


ҲАРБИЙ ХИЗМАТ -ШАРАФЛИ БУРЧ\nЎзбекистон Республикаси Президенти И.Каримовнинг "Ўзбекистон Республикаси фуқароларининг муддатли харбий хизматга навбатдаги чақируви ҳамда белгиланган хизмат муддатларини ўтаб бўлган харбий хизматчиларни Қуролли Кучлар резервига бўшатиш тўғрисида"ги Қарори ижросини таъминлаш ҳамда шу юзадан вилоят хокими қабул қилган қарор асосида вилоятимизда 2014 йил муддатли харбий хизматта чақирувни намунали ўтказишга пухта тайёргарлик кўрилди.\nЧақирув-йиғув пунктлари ва чақирув комиссиялари зарур воситалар билан жиҳозланди. Вилоят мудофаа ишлари бошқармаси йиғув пунктида муддатли ҳарбий хизматга чақирилган йигитларнинг дастлабки гуруҳини тантанали равишда кузатиш тадбири бўлиб ўтди. Унда "Маҳалла" жамоат фонди, "Нуроний" жамғармаси, "Камолот" ёшлар ижтимоий ҳаракати вилоят Кенгаши, вилоят маданият ва спорт ишлари бошқармаси ҳамда кенг жамоатчилик вакиллари, ота-оналар иштирок этди. Тадбирда вилоят ҳокими П.Бобожонов қатнашди ва сўзга чиқди. Қайд этилганидек, бугунги кунда Қуролли Кучларимиз ҳар томонлама юксалиб, унинг сафларида чуқур билимли, матонатли, жисмонан соғлом ва маънан баркамол ёшлар ўз бурчларини шараф билан бажармокдалар.\n- Ўғлим Фарруҳбек ёшлигидан ҳарбий соҳа билимларини эгаллашни орзу қиларди. Унинг орзуси ушалганидан хурсандман. Ўғлим Ватанимиз сарҳадларини муносиб асрашига, берилган топшириқларни сидқидилдан адо этишига ишонаман, - дейди Наргиза Жуманазарова.\n- Ҳарбий соҳага бўлган иштиёқим боис ёшликдан пухта хозирлик кўрдим, мунтазам спорт билан шуғулландим. Юртимиз тинчлигини асраб авайлашга, олдимдаги муҳим синовларни енгиб ўтишга сўз бераман", - дейди муддатли ҳарбий хизматга отланаётган янгибозорлик Исломбек Бекчонов.\nСаф тортиб турган йигитларнинг чеҳрасидаги хушнудлик ва ўзига хос матонат, ғайратни кўриб калблар фахрга тўлади. Хизматга отланаётган йигитларга эзгу тилаклар билдирилиб улар учун дастурхон ёзилди.\nШеърлар ва қўшиқларда она-Ватанимиз, тинчлик, осойишталик, ёшлик тараннум этилди.\n“Хоразм хақиқати”, 2014 йил 8 февраль № 12 (19046)


EVO ва “Қўқон-1912” ўртасидаги янги битим имзоланди » Скачать музыку бесплатно новинки музыки 2016-2017\nКомментариев: 0 Просмотров: 335 Дата: 8-01-2016, 08:32 Маълумки, “Қўқон-1912” жамоаси сўнгги йилларда EVO билан ҳамкорлик қилиб келаётганди. Ушбу анъана яна давом этадиган бўлди. “Қўқон-1912” Ўзбекистонда биринчилардан бўлиб шахсий ҳомий титулини ўз футболкасига жойлаштирган клуб саналади. Тезкор интернет провайдери бўлган “EVO”, жамоанинг титул ҳомийси ҳисобланади. Кўплаб клубларимиз давлат томонидан ажратиладиган ҳомийни ўз футболкаларида реклама қилади. “Қўқон-1912” эса қўшимча тарзда “EVO” билан шартнома тузиб уни тарғиб қилмоқда. Кени кеча EVO ва “Қўқон-1912” жамоалар ўртасидаги янги битим имзоланди. Демак, янги мавсумда ҳам жамоа либосларида EVO ёзуви бўлади. Категория: Спорт Нашли ошибку?


Брюс Ли «биринчи рақамли Android-смартфон»ни эълон қилди - Terabayt.Uz\nБрюс Ли «биринчи рақамли Android-смартфон»ни эълон қилди\nҲар ким ўз дидига, талаб ва эҳтиёжларига қараб бирор моделдаги флагманни энг зўр смартфон, дейиши мумкин. Лекин бирор компаниянинг смартфонини энг зўри, дея айнан шу ишлаб чиқарувчининг ўз вакили мақтаса – ғалати ҳолат.\nHuawei корпорациясининг мобил телефонлар бўйича вице-президенти Брюс Ли (Bruce Lee) бу борада ўз фикрини билдирди. Унга кўра, Huawei Mate 40 туркуми Android тизимли телефонлар орасида «биринчи рақамли» эмиш.\nБрюс Ли таъкидлашича, Mate 40 Pro тизим созламаларида икки хил – стандарт ва ёрқин ранг режимларини қўллаб-қувватлайди. Шу билан бирга, ундаги стандарт режим аввалги маҳсулотлардагидан кучли фарқ қилади. Яъни, у нафақат sRGB ранг гаммасини қўллаб-қувватлайди, балки унда «акс эттириш тизими рангни тўлиқ бошқаради».\nУнда бирор манба ёки илованинг айнан қандай стандарт формат қўллаганини тизим автоматик тарзда аниқлайди. Бу sRGB бўладими, P3 ёки HDR (Rec.2020 ранг гаммаси) бўладими – қурилма унинг экранга автоматик мослашувини шунга қараб таъминлайди.\nБундан ташқари, Mate 40 смартфонларининг экрани спектрал дизайн нуқтаи назаридан кўк ранг манбасига эътибор берган ҳолда ишланган. У фойдаланувчининг кўзи учун энг яхши ҳимояни таъминлайди, дейди Брюс Ли. Шунингдек, экраннинг милтирашдан ҳимоясини фойдаланувчининг ўзи барча ёрқинлик диапазонларида созлаши мумкин.\nЎҚИНГ: Энг оммабоп 10 смартфон (46-ҳафта)\n#Huawei #андроид смартфон #янги технологиялар #Huawei Mate 40 Pro #Huawei Mate 40 #Huawei Mate 40 Pro+


Европа Иттифоқи Россия газини Африка газига алмаштиришни режалаштирмоқда\nЕвропа Иттифоқи Россия ёқилғиси импортини камайтириш мақсадида Африка давлатлари билан газ етказиб бериш соҳасида ҳамкорликни фаоллаштириш имкониятларини кўриб чиқмоқда.\nЕвропа Иттифоқи давлатлари 2022 йилда энергетика соҳасида Москвага қарамлигини деярли учдан иккига камайтириш ниятида. Энергетика соҳасида ташқи ҳамкорликни кенгайтирувчи ҳужжат Европа комиссияси томонидан май ойининг охирида қабул қилиниши мумкин. Бу ҳақда Bloomberg Европа Иттифоқи ҳужжат лойиҳасига таяниб хабар берди.\nҲужжатда қайд этилишича, Африканинг Нигерия, Сенегал ва Ангола каби давлатлари «суюлтирилган газ соҳасида умуман фойдаланилмаган салоҳиятга эга».\nЕвропа Иттифоқи суюлтирилган газ импортини йилига 50 миллиард куб метрга, қувур газини эса 10 миллиард куб метрга (Россиядан эмас) ошириш ниятида. Ҳужжат лойиҳасида айтилишича, бунинг учун анъанавий етказиб берувчилар билан янги шартлар асосида муносабатлар ўрнатиш ва янги ёқилғи етказиб берувчилар билан савдони кенгайтириш талаб этилади.\nЕвропа Иттифоқи режаси, шунингдек, 2022 йилда Қўшма Штатлардан қўшимча 15 миллиард куб метр суюлтирилган газ ва 2030 йилгача ҳар йили тахминан 50 миллиард куб метр суюлтирилган газни олишни кўзда тутади. Бундан ташқари, Европа Иттифоқи Озарбайжондан газ етказиб бериш ҳажмини йилига 20 миллиард куб метргача ошириш ниятида.\nАввалроқ Bloomberg агентлиги ЕИ расмийлари йил охиригача Россия нефтига эмбарго жорий этишни ва ундан олдин импортга босқичма-босқич чекловлар жорий этишни таклиф қилаётгани ҳақида хабар берган эди. Европа Иттифоқи мамлакатлари элчилари яқин кунларда Москвага нисбатан янги чекловларни муҳокама қилишни режалаштирмоқда.\nНефть ва газ сектори Россияга бюджет даромадларининг ярмини ва экспортнинг ярмидан кўпини олиб келади. Россия Европага газнинг 70 фоизини, нефть ва нефть маҳсулотларининг 60 фоизини сотади.\nАксарият Европа Иттифоқи давлатлари Кремлнинг Украинадаги урушни молиялаштириш имкониятларини чеклаш учун Россиядан энергия импортини қисқартириш чораларини кўрмоқда. Фақат Венгрия буни аниқ рад этади.


Молия вазири Тимур Ишметов фуқароларни «Ташаббусли бюджет»дан фаол фойдаланишга чақирди - Daryo\n13:20, 27.07.2021 12669\nЎзбекистон молия вазири Тимур Ишметов ўзининг Twitter’даги саҳифасида (ижтимоий тармоққа уланиш июль бошидан чекланган) яқинда ишга туширилган «Очиқ бюджет» портали ҳақида маълумот бериб, фуқароларни унинг «Ташаббусли бюджет» бўлимидан фаолроқ фойдаланишга чақирди, деб хабар беради «Gazeta.uz».\nУнинг сўзларига кўра, шаффофлик ислоҳотларни илгари сурувчи асосий тамойиллардан биридир. Янги талқиндаги «Очиқ бюджет» портали маблағларнинг сарфланиши устидан нафақат парламент ва жамоатчилик назоратини, балки фуқароларнинг бюджет маблағлари ишлатилишидаги иштирокини оширишга хизмат қилади.\nВазир фуқароларнинг жамият учун ҳудудлардаги хайрли ва долзарб масалаларни ҳал этишга қаратилган ташаббусларини қўллаб-қувватлашда ушбу портал муносиб хизмат қилишига умид билдирган.\n«Ёшлар, фаоллар! Яшаб турган шаҳрингиз ёки маҳаллангизни ободонлаштириш бўйича қандай таклифларингиз бор? Фикрларингизни дўстларингиз ва қўшниларингиз қўллаб-қувватлайдими? Лойиҳангизни ‘Ташаббусли бюджет’ орқали амалга оширинг!» — деб ёзади Тимур Ишметов.\nУ шу пайтга қадар порталга 8000 дан ортиқ мурожаат келиб тушгани ва уларни ҳал қилишга 157 миллиард сўмдан зиёдроқ маблағ йўналтирилганини маълум қилди.\n«Ечим топиш мумкин бўлган вазиятларда сизнинг овоз ва таклифларингиз муҳимдир. Бир мисол билан бўлишсам, Сирдарё вилояти Гулистон тумани ‘Дўстлик’ маҳалласи аҳолиси сувсизликдан қийналар эди. Маҳалла фаоллари порталга ўз ташаббусларини ёзиб қолдирдилар ва ушбу таклиф энг кўп овоз тўплади. Давлат бюджетидан ажратилган маблағ эвазига сув таъминоти йўлга қўйилди», — дейди вазир.\nЭслатиб ўтамиз, 9 июль куни Ўзбекистон Молия вазирлиги янгиланган «Очиқ бюджет» порталини ишга туширган, у ерда давлат бюджети, давлат қарзи ҳақида маълумот эълон қилинади ва «Ташаббусли бюджет» бўлими яратилган. Ҳозирча сайт тест режимида ишламоқда.\nМавзуга доир: Ўзбекистонда бюджет тақсимотида фуқароларга кўпроқ имконият берилади\n07:52, 08.09.2021 158085\n16:47, 13.09.2021 95995\n22:39, 31.08.2021 89612\n03:30, 26.09.2021 142\n02:23, 26.09.2021 868\n02:01, 26.09.2021 1298\n00:41, 26.09.2021 2577\n07:17 Бугун 108450\n18:30, 24.09.2021 78410\n22:37, 24.09.2021 57738\n22:58, 24.09.2021 54902


Ёнғоқ бевақт ўлимдан асрайди - Zamin.uz\n13:00 / 28.02.2021\nЁнғоқ истеъмол қилиш 50 ёшдан ошган аёлларда юрак-қон томир касалликлари ва деменция туфайли бевақт вафот этишдан халос этади. Чунки унинг таркибида кўп миқдорда ўсимлик оқсили мавжуд. Тадқиқот натижалари «Journal of the American Heart Association» журналида чоп этилган.\nОлимлар ҳайвон, шунингдек, ўсимлик оқсилини истеъмол қилиш даражасига қараб тажриба иштирокчиларини беш гуруҳга (квинтили) ажратишди. Маълум бўлишича, ўсимлик оқсилини кўп истеъмол қиладиган аёлларда биринчи квинтил иштирокчилари билан таққослаганда сабабидан қатъи назар ўлим хавфи тўққиз фоизга камайган, ўлим хавфи юрак-қон томир касалликларидан 12 фоизга ва деманциядан 21 фоизга камайган.\nҚайта ишланган қизил гўштни кўп истеъмол қилиш деменциядан ўлиш хавфини 20 фоизга оширган. Қайта ишланмаган гўшт, тухум ва сут маҳсулотларини кўп истеъмол қилиш эса юрак-қон томир касалликларидан ўлиш хавфини 12, 24 ва 11 фоизга оширган.\nМутахассислар қизил гўшт, тухум ёки сут маҳсулотлари ўрнига ёнғоқ истеъмол қилиш алмаштирилган оқсил турига қараб барча сабаблар туфайли ўлим хавфини 12-47 фоизга камайтиришини аниқладилар. “Замин” янгиликларини “Telegram”да кузатиб боринг\nГўшт истеъмол қилиш умрни қисқартириши маълум бўлди\n21-07-2020, 16:18, Ҳаёт тарзи\n30-03-2020, 07:14, Ҳаёт тарзи\n12-09-2019, 17:36, Ҳаёт тарзи\nИнсон умрини қисқартирувчи маҳсулотлар маълум қилинди\n31-05-2019, 22:30, Ҳаёт тарзи\nЯнгиликлар » Ҳаёт тарзи » Ёнғоқ бевақт ўлимдан асрайди\nБугун, 17:00, Иқтисодиёт


Аҳли Расул Муҳаммад: Адабиëт сиëсатдан устун бўлмоғи керак\n“Шоир билан суҳбат” эшиттириши навбатдаги меҳмони Аҳли Расул Муҳаммад тахаллуси билан ижод қилувчи тожикистонлик шоир Абдурасул Мамадалиев.\nСуҳбатдошимиз 1952 йилда Тожикистоннинг Сўғд вилоятида туғилган. Касби ўқитувчилик. Айни пайтда журналистика билан шуғулланади. Унинг “Таянч нуқтаси”, “Ёҳу” ва “Шеърият” номли китоблари нашр этилган.\nЭй назар кардалар, жаҳон шоҳлари,\nСизнинг соянгизга бўлсин саломлар,\nПортлаб кетмай туриб, дилим оҳлари,\nСизга етиб борсин ушбу каломлар.\nМайли, хуш ўтказинг, ҳар дамингизни,\nЙўқдир жони азиз, ахир сиздақа,\nБироқ билиб босинг, қадамингизни,\nВақ деб юбормасин, шўрлик қурбақа.\nОзодлик: Абдурасул ака, мана биринчи шеърингизни тингладик ва “Шоирлик зиëн” деган гап яна ëдимга келди.\n- Худо яратган ҳар бир бандасига ҳаëт берган, умр берган. Худонинг яратмишлари ҳеч қачон бир-бирига ўхшамайди. Шу маънода ҳар бир инсонга ҳар хил йўналишдаги истеъдод, қизиқиш, ҳавас ато қилинган бўлса керак деб ўйлайман. Демак, шоирга шоирлик ҳаëти берилганда. Кимнингдир ҳаëтининг ярми шоирликдан иборат бўлса, кимнингдир тўлиқ умри шеъриятдан иборат бўлади. Оллоҳ ато қилган шеърият ҳаëтини яшаб ўтишга мажбур ўша инсон.\nОзодлик: Яъни бу қисмат.\n- Ижодкорларни масалан ўшандай илоҳий бир қисмат, илоҳий бир тақдир тақозоси туфайли шеърият, ижод, адабиëтга яқинлик.\nОзодлик: Шоирлик қисмати сиз учун енгил кечдими оғир кечдими?\n- Жуда ҳам табиий. Буни енгил деб атасам ҳам бўлмайди, оғир ҳам дея олмайман. Табиий, гўëки яшашим керакда. Шеър ëзиш мен учун ҳаëтини яшаб ўтказишдек гап назаримда. Мен шундай ҳис қиламан ўзимча.\nОзодлик: Шоир деган унвонни сиз қандай тушунасиз?\n- Шоир бу унвон эмас. Шоирлик бу тақдир, қисмат. Яна бояги фикрга келамизда. Шоир шеъриятда яшаши керак, шеъриятни яшаб ўтиши керак. Бусиз бўлмайди. Бу фикр энди ҳақиқий шоирларга нисбатан айтиладида.\nОзодлик: Мана сиз “Шоирлик қисмат. Шоирлик умрини яшаб ўтиши керак” деяпсиз. Умуман кимга керак? Тўғри бу қўполроқ савол. Жамият шоирсиз яшай олмайдими ëки шеър бўлмаса ҳаëтимиз ўтмай қоладими? Кимга, нимага ва нима учун керак?\n- Адабиëт, санъат, хусусан шеърият ҳамма учун керак. Агар адабиëт бўлмаса, санъат бўлмаса, унинг таркибидаги шеърият бўлмаса, ҳаëт ўтаверади. Лекин рангсиз, тамсиз, сўлғин тарзда ўтади. Оллоҳ шу ижодий имкониятлар, ижодий иқтидорлар бериб қўйиб, бизнинг ҳаëтимизни гўзаллаштирмоқчи бўлган. Гўзаллаштираяпти ҳам. Адабиëтни жуда ҳам буюк, илоҳий бир насиба, неъмат деб ҳисоблайман. Мана сиëсат бор, адабиëт деймиз масалан. Адабиëт сиëсатга тоза ҳаволар бағишлайди, санъат енгил нафаслар бағишлайди. Сиëсат эса адабиëтни ўзининг сиëсати билан бўғади. Шу маънода мен орзу қиламанки, дунëда ҳукмрон сиëсат бўлмаслиги керак. Дунëда адабиëт ҳукмрон бўлса деб орзу қиламан. Агар адабиëт ҳукмрон бўлса, ҳаëт жуда ҳам бир бошқача бўлади. Ҳақиқий гўзал ҳаëт бўлади. Сиëсат ҳақиқатни ҳар доим ҳам бутун қилиб айтавермайди. Адабиëт эса ҳақиқатни бутун қилиб айтади. Токи одамлар ҳақиқатни яримта қилиб айтар эканлар, ҳеч қачон бу дунë бутун бўлмайди.\nҒайбдан севдим севгилимни,\nСўз айтмадим ва қайтмадим,\nЖим келаман, кетаман жим,\nСевгилимдан на бир соя,\nНа сас менга,\nУндан фақат ҳаво, ҳаво,\nОзодлик: Мана сиз дунëда “адабиëт, шеърият сиëсатдан кўпроқ устун бўлиши керак” дедингиз. Яъни ҳар қандай одамда сиëсий туйғулардан кўра кўпроқ маънавий, ахлоқий туйғулар устун бўлса, дунë гўзал бўлади деган фикрни айтмоқчисиз. Шу нуқтаи назардан шир сифатида бугунги жамиятимизнинг ахлоқий жиҳатдан эътибор берганмисиз? Маънавий жиҳатдан қайси даражага кетиб қолаяпмиз?\n- Улуғ Қуръони Карим ҳам адабиëт аслида. Менда ўзимнинг шундай шахсий ақидам, шахсий фикрим бор. Инсон Қуръонни ташлаб юборса, осмон ҳам қуëшни ташлаб юборади. Бадиий адабиëт ана шундай бир умуминсоний ҳаëтни гўзаллаштирадиган, дунëни сақлаб қоладиган воситалардан бири. Ҳозирги пайтда адабиëтнинг борлиги, адабиëтнинг ривожланиб бораëтганлиги дунë миқëсида жуда кўп нохуш ҳодисаларни, ноинсоний ҳаракатларни тўхтатиб қўйишга сабаб бўлаяпти. Агар адабиëт бўлмаганда эди, ер юзида ҳаëтнинг қандай бўлишини ҳатто тасаввур ҳам қилиб бўлмас эди. Маданий инсонни, ҳақиқий инсонни сиëсат эмас адабиëт тарбиялаб вояга етказади.\nОзодлик: Лекин бизнинг постсовет жамиятимизда бунинг аксини кузатаяпмиз. Дейлик Марказий Осиë мамлакатларидан бирида бир йилда битта одам бир дона китоб сотиб олиш учун жон бошига бўлганда 25 тийин сарфлар экан. Бундай ҳолат Ўзбекистонда ҳам бор, аминманки Тожикистонда ҳам бор, Қозоғистонда ҳам. Ғарб давлатларида адабиëт тикланаяпти, китобга муносабат ўзгараяпти, китоб савдоси ривожланаяпти, адабиëт ривожкланаяпти. Мен жамиятимизнинг ахлоқий, маънавий даражаси деганда мана шу нарсаларни назарда тутаëтган эдим. Сизнингча ҳам шундайми ëки сизнинг бошқа бир нуқтаи назарингиз борми?\n- Бунда ҳам мен сиëсатни айблайман. Жамиятнинг, одамларнинг шундай ҳолатга тушиб қолишига сиëсат айбдор. Чунки иқтисодни кўпроқ сиëсат бошқараяпти ҳозирги пайтда. Аслида иқтисод баландда, юқорида туриши керак. Лекин сиëсат бошқараяпти. Адабиëт, маънавият ҳамма нарсадан пок, озод нарса. Одамзоднинг ярми маънавиятдан, руҳиятдан иборат бўлса, унинг жисмоний яшаши, жисмоний ҳаëти ҳам бор. Жисмоний ҳаëтнинг қийинчиликлар, етишмовчиликлар қаршисида ожизлик қилиб қолиши натижасида ана шундай ҳолатлар содир бўлаяпти назаримда.\nБундан ташқари иккинчи фикрим шуки, бизда адабиëтга, санъатга нисбатан меҳр-муҳаббат, қизиқтириш тарбиялари сусайиб кетган назаримда. Буни болаликдан бошлаш керак.\nОзодлик: Бу ишни ким қилиши керак?\n- Бу ишни бутун жамият қилиши керак. Энг аввало ижодкорларнинг ўзлари қилиши керак. Мен ҳозир сизга битта фикримни айтмоқчиман. Масалан ўзбек адабиëти деганда биз фақат Ўзбекистон адабиëтини англамаслигимиз керак. Бу жаҳон ўзбеклари. Масалан битта Тожикистоннинг Сўғд вилоятида 100дан ортиқ ижодкорлар бизнинг рўйхатимизда бор. Яқин қўшни республиклаларда ҳам бор, Европа мамлакатларида ҳам бор. Биз ўзбек адабиëти вакилларини бир жойга тўплашимиз керак, уларнинг асарларини умумий бир тўпламда нашр эттиришимиз керак. Бунга кўпроқ Ўзбекистондаги катта ўзбек адабиëти маркази, Тошкент бўладиган бўлса Ўзбекистон Ëзувчилар уюшмаси ҳаракат қилиши керак. Ташкил қилиши керак шундай ишларни.\nАтлант (Ўзбекистонни тарк этишга мажбур бўлган барча муҳожирларга ҳурмат билан бағишлайман)\nПолвон дўстим менинг кайҳони дўстим,\nЎзи ерда аммо осмони дўстим,\nЎкинманг елкамиз жуда кенг дея,\nТор дея дунëнинг айвони дўстим.\nНе бўпти сиғмасак Ўзбекистонга,\nҲатто тўрт томону олти маконга,\nҚушчадек ин қурса бизнинг елкамиз,\nСупа бўлгай ахир жумла жаҳонга.\nОзодлик: Сиз ҳозир озгина сиëсий руҳ билан суғорилган шеър ўқидингиз. Шундан келиб чиққан ҳолда оз-моз сиëсийлашган савол бераман. Ўзбек адабиëти тўғрисидаги фикрингизга қўшиламан. Дунëдаги ўзбеклар яшайдиган мамлакатларда ўзбекларнинг ўзига яраша адабиëти бор. Келинг биз ҳозир тор доирада олиб, Ўзбекистондаги адабиëт ҳақида гаплашайлик. Хоҳлаймизми хоҳламаймизми Ўзбекистондаги ўзбек адабиëти жаҳоннинг бошқа мамлакатларида истиқомат қиладиган ўзбек ижодкорлари учун байроқ, йўл кўрсатувчи кўрсаткич даража сифатини ўтайдида. Бугун Ўзбекистондаги ўзбек адабиëтига қандай баҳо берган бўлардингиз? Ўзбекистон ичидаги ўзбек адабиëти адабиëт деган даражага лойиқ келаяптими?\n- 20 аср ўзбек адабиëти вакиллари, шоирлари, ëзувчилари асарларини бир, икки, борингки тўрт-беш ой ичида ўқиб тугатиш мумкин. Лекин 500 йилдан ортиқ вақт ўтаяптики, биз ҳали-ҳануз Навоийни ўқиб тугата олган эмасмиз. Навоий ўзбек адабиëтининг чўққиси. Навоийдан кейинги шу дамгача бўлган айрим вакилларни санаб ўтсак, Заҳириддин Бобур, Бобораҳим Машраб, Чўлпон, Ойбек, Муҳаммад Солиҳ, Шавкат Раҳмон. Буларни муҳташам бир тепаликларга қиëсласак бўлади. Лекин ўзбек адабиëтининг паст текисликлари жуда ҳам кўп. Деярли паст текисликдан иборат деб ўйлайман мана шу тепалик, тоғликлар ва ягона чўққидан ташқари. Навоий турган чўққига тирмашишимиз керак. Ўзбек адабиëти ўша чўққига интилиши керак. Навоий ўша чўққида ëлғиз ўзи зерикиб қолганга ўхшайди. Унинг ëнига чиқиб борадиган ижодкорлар бўлиши керак. Шуни орзу қиламан, ният қиламан мен.\nОзодлик: Абдурасул ака, яна битта шеър ўқиб берсангиз ва шу билан суҳбатимизга якун ясасак.\n- Шу кеча-кундузда ойнинг тўлишган кунлари. Ой ҳақида бир жуфт кичик шеър ўқиб бермоқчиман.\nОйни мен эркалаб ҳар оқшом,\nБосаман юзига юзимни,\nДунëни унутиб батамом,\nУнга бахш этаман ўзимни.\nЮлдуздек жаранглаб ҳисларим,\nСиғмайди самога ўшал чоғ,\nҚолади ўпичим излари,\nБўлиб ой юзида машҳур доғ.\nОй ечиниб чиқар жилмайиб,\nТараб ерни ўпган сочини,\nКўзим тинар тундек қорайиб,\nЖим чекинар жисмим очлиги.\nАқлим шошиб девонасифат,\nЛол қотаман гапнинг очиғи,\nОй шунчалар гўзалки уят


билан, шунингдек, Тадбиркорлик фаолиятини қўллаб-қувватлаш давлат жамғармаси тўғрисидаги низом тасдиқланди. Низом билан жамғарма томонидан ...\nвазирлиги ҳузуридаги Автомобиль йўлларини ривожлантириш мақсадли жамғармаси, Қорақалпоғистон Республикаси Молия вазирлиги, вилоятлар ва ... ҳузуридаги Автомобиль йўлларини ривожлантириш ҳудудий мақсадли жамғармалари фаолиятини ташкил этиш тўғрисида»ги қарори лойиҳаси жойлаштирилди. Лойиҳага ...\nспорт вазирлиги ҳузуридаги Жисмоний тарбия ва спортни ривожлантириш жамғармаси тугатилди. жамғарманинг жисмоний тарбия ва спорт объектларини ...\nсотишдан тушадиган маблағлардан Мажбурий ижро бюросини ривожлантириш жамғармасига ажратмалар, қўшилган қиймат ва акциз солиғини чегириб ташлаб, ... йил охиригача 100 фоиз истеъмолчилар тизимга уланади. Бунинг учун жамғарма маблағларидан 100 млрд сўм маблағ ажратилади. 2020 йил 1 январдан ...\nПрезиденти қарорига мувофиқ, Мажбурий ижро бюросини ривожлантириш жамғармасини ташкил этилган (2017 йил 15 июнь, ПҚ-3060-сон). жамғарма маблағларни ... хайрли мақсадларнинг ҳосиласи экани тайин. Фақат айтиш мумкинки, жамғарма маблағларидан наинки бюро, балки бутун прокуратура ходимлари баҳраманд ...\nҳомийлик хайрия маблағлари ҳисобига шакллантириладиган битирувчилар жамғармаси ташкил этилди ҳамда жамғарма низоми тасдиқланди. Низомга мувофиқ, ... ташкил этилди ҳамда жамғарма низоми тасдиқланди. Низомга мувофиқ, жамғарма таълим муассасаларида унинг раҳбари буйруғи билан ташкил этилиши ...\nвазирлиги ҳузуридаги бюджетдан ташқари Республика мақсадли китоб жамғармасининг ижрочи директори этиб тайинланди. Бу ҳақда «Ҳуқуқий ахборот» ... Бу ҳақда «Ҳуқуқий ахборот» канали хабар берди. Эслатиб ўтамиз, жамғарманинг асосий вазифаси дарсликлар ва ўқув-методик мажмуалар билан ...\n1 апрелдан Ички ишлар вазирлиги ҳузурида Хавфсиз туризмни таъминлаш жамғармаси ташкил этилади. Жармғарма маблағлари хавфсиз туризмини таъминлаш ...\nҳузуридаги Қишлоқ хўжалигини давлат томонидан қўллаб-қувватлаш жамғармасини бошқариш департаментининг директори этиб тайинланди. Бу ҳақда ... ҳақда «Ҳуқуқий ахборот» канали хабар берди.Эслатиб ўтамиз, жамғарманинг асосий вазифаси давлат хариди учун қишлоқ ҳўжалиги маҳсулотларини ...\nПрезидент фармони билан Ахборот ва оммавий коммуникациялар агентлиги ташкил этилди\nсоҳаси ва оммавий коммуникацияларни ривожлантиришни қўллаб-қувватлаш жамғармаси; - Ахборот ва оммавий коммуникациялар агентлигининг Оммавий ... Оммавий коммуникациялар масалалари бўйича маркази. Қуйидагилар жамғарма маблағларини шакллантириш манбалари этиб белгиланди: -Агентликка ...


Энди ана шу ютуқларимизни мустаҳкамлаб, янада дадил ва улкан қадамлар ташлашимиз шарт. Чунки юртимиздаги ислоҳот ва ўзгаришлар жараёни ортга қайтмайдиган ва ҳал қилувчи паллага кирмоқда. Натижадорлик ҳаммамиз учун бош талаб, асосий мезонга айланмоқда. Бу борада 2020 йил барчамиз учун алоҳида синов ва масъулият йили бўлади, деди Президент.\nКўп билимларга эришдик, энди кечаги ютуқ ва марралар бизни сира қониқтирмайди. Амалий натижа билан мустаҳкамланган, ўз меваси, ҳосилини бераётган ислоҳот одамларнинг қалбига, юрагига тез кириб боради. Ва бундай ислоҳотни, бундай шиддатли жараённи ҳеч ким, ҳеч қандай куч, тўхтата олмайди Энг муҳими, ислоҳотларимиз самарасини юртимизда яшаётган ҳар бир инсон, ҳар бир оила бугун ўз ҳаётида ҳис этиши керак, дея қўшимча қилди давлатимиз раҳбари.\n13:24 / 24:01:2020


ИнтерФУТБОЛ :: Хитой термаси Германия чемпионатида бу қандай ғоя?\nХитой термаси Германия чемпионатида бу қандай ғоя?\nХитой ёшлар (U-20) терма жамоаси 2017|2018 йиллар мавсумида Германиянинг жануби-ғарбий регионал лигасида иштирок этади. Шу муносабат билан «СЭ» нашри мазкур лойиҳанинг нюансларига тўхталиб ўтди.\nҒОЯ ҚАНДАЙ ПАЙДО БЎЛДИ?\nҲаммаси Германия ва Хитойнинг 2016 йил ноябрда футбол соҳасида ҳамкорлик қилиш ҳужжатини имзолаганидан кейин бошланди. Келишув Германия канцлери Ангела Меркель ва Хитой раҳбари Си Цзиньпинлар иштирокида амалга оширилди. Ҳамкорликнинг дастлабки қисми 5 йил муддатга мўлжалланган. Шу лойиҳага кўра, Хитой ёшлар терма жамоасининг Германия регионал лигасида қатнашиши ойдинлашди.\nЧин юрти вакиллари конкурсдан ташқари беллашишади, яъни расмий турнир жадвалига Хитой термасининг натижалари қўшилмайди. Лекин ҳар бир турда жамоа биттадан назорат ўйини ўтказади. Германия жануби-ғарбий лигасида 19та жамоа бор. Бу эса хитойликларга ҳар бир турда биттадан ўйин ўтказиш имконини беради. Шу тариқа осиёликлар бутун мавсумни Германияда ўтказишади. Тахминларга кўра, жамоа Гейдельберг яқинидаги базалардан бирига жойлашади. Хитой термаси ўз стадиони бўлмагани боис, барча учрашувларни рақиблар майдонида ўтказади.\nМАҲАЛЛИЙ ЖАМОАЛАРГА ҚАНДАЙ НАФ?\nЖануби-ғарбий регионал лигадаги ҳар бир клуб хитойликлар билан иккитадан ўйин ташкиллаштиргани учун 15 минг евродан олади. Шунингдек, чипталар ва маркетингдан тушадиган пуллар ҳам ўзларига қолади. Албатта, бундай ўйинлар жамоалар учун керак. Чунки турда дам олган аксарият клублар турнир ритмидан чиқиб кетмаслик учун спарринг-рақиб қидиришади.\nХитой термаси раҳбарлари олмон ўлкасидаги доимий ўйин амалиёти орқали жамоани 2020 йили Токиода бўлиб ўтадиган Олимпиадага кўнгилдагидек тайёрлашни мақсад қилишган. Шу ўринда айтиш жоиз, Германия тўртинчи дивизионининг савияси анча баланд. Мисол учун, ушбу лига вакили «Валльдорф» (мавсумда 11-ўринни эгаллади) мамлакат кубоги баҳсларида бундеслига жамоаси «Дармштадт»ни мусобақадан чиқариб юборди. Бундан ташқари, «Вальдхоф», «Саарбрюккен», «Киккерз Оффенбах», «Ульм», «Штутгартер Киккерз», «Хомбург» (жорий мавсум якунида 5-дивизионга тушиб кетди) каби жамоалар ўз вақтида Германия футболи элитасида ўйнашган.\nГермания футбол иттифоқининг маълум қилишича, тўртинчи дивизион клублари бунга ижобий муносабатда бўлишган. Жумладан, «Штутгарт» ёшлар жамоаси (жануби-шарқий регионал лигада ўйнайди) раҳбари Марк Кинле шундай деди: «Турда дам олган пайтларимизда шундоқ ҳам назорат баҳси учун рақиб излаймиз. Энди эса тақвимда иккита ўртоқлик учрашуви ташкил этилади. Боз устига, ўйинни ўтказиш учун бошқа шаҳарга боришимизга ҳожат йўқ».\n«Киккерз Оффенбах» директори Кристофер Фиори эса, хитойликларга қарши ташкилланадиган беллашувлар орқали жамоалар яхшигина даромад қилишлари мумкинлигини таъкидлади.\nАлбатта, бунга танқид кўзи билан қараганлар ҳам учради. Хусусан, «Вальдхоф» (Мангейм) вакиллари хитойликларга қарши ўйнамасликларини маълум қилишди. Бу борада клуб раҳбари Маркус Компп қуйидагиларни гапириб ўтди: «Бундай учрашувлар маркетинг борасида фойдали бўлиши мумкин. Бироқ регионал алоқаларни бузмаслик керак. Клубларда бунданда муҳимроқ муаммолар бор. Масалан, «Вальдхоф» хитойликлар билан ўйнагандан кўра, «Пирмазенс»га қарши назорат ўйини ўтказишни маъқулроқ, деб билади. Бу жамоа қолган бешта клуб билан бирга қуйи лигага тушиб кетди».\nАлбатта, «Пирмазенс»дагилар ҳам янги келишувдан норозилар. Клуб раҳбаридан бири Кристоф Радтке Zeit Online нашрига берган интервьюсида «Олтита жамоа қуйи дивизионга тушиб кетди. Германия футбол иттифоқи эса Хитой термасини қўшмоқда. Биз мазкур қарорни қабул қилишга мажбурмиз, лекин бу - ҳақиқий капитализм»,-деди. Ушбу танқидга бошқа клублар ҳам қўшилишди.\nЯКУНИЙ ҚАРОР ҚАЧОН ҚАБУЛ ҚИЛИНАДИ?\nУмуман олганда, хитойликларнинг регионал лигадаги иштироклари борасида музокаралар давом этмоқда. Шартнома ҳозирча имзоланмади. 11 июль куни регионал лига менежерларининг йиғилиши бўлиб ўтади. Унда барча масалага ойдинлик киритилиб, 28 июль куни бошланадиган мавсум тақвими ҳам аниқланади.


Россия сиёсий элитаси учун седан ва йўлтанламас дизайни патентланди\n14:45 / 09.02.2017\nАвтомобиль ва автомотор илмий-тадқиқот институти «Кортеж» лойиҳаси доирасида Россия сиёсий элитасига хизмат қилувчи седан ва йўлтанламас дизайнига патент олди. Янги автомобиллар сурати «Роспатент» сайтида жойлаштирилган.\n«Кортеж»га доир автомашиналар хусусида бундан бошқа ҳеч қандай маълумот йўқ. Йўлтанламас муаллифлари сифатида Геннадий Тишкин, Юрий Черненко, Алексей Чвокин ва Иван Борисов, седан муаллифлигига Равиль Ялаков ҳам қайд этилган.\nҲужжатда қайд этилишича, патент олиш учун ариза 2016 йил май ойида топширилган.\n«Кортеж» лойиҳаси автомобиллари Aurus номи остида ишлаб чиқарилиши кутилмоқда. Бу ном Aurum («олтин») ва Russia («Россия») сўзларининг ўзаро қисқартирилган шаклидир. Институт, шунингдек, бренднинг бир неча логотипини ишлаб чиққан.\nУшбу автомобиллар 2017 йилда Россия сиёсий элиталарига хизмат қилувчи махсус бўлинма ихтиёрига келиб тушади. Унинг илк оммавий намойиши 2018 йил май ойида Россиянинг янги президенти инаугурациясида бўлиб ўтади.


06:27 30 Октябр 2020\n12:40 14.09.2020 (Янгиланган 13:50 14.09.2020) Ҳавола олиш\nРоссия Ички ишлар вазирлиги томонидан меҳнат мигрантлари учун аванс солиқ тўловини жорий этиш таклиф қилинди.\nТОШКЕНТ, 14 сен — Sputnik. Россия Ички ишлар вазирлиги мамлакатга ишлаш учун келадиган хорижликлар учун белгиланган аванс тўловини жорий этишни таклиф қилди.\nРоссияда мигрантларга ID-карта бериш таклиф қилинди\nБу миграция масалалари бўйича тайёрланган янги федерал қонун лойиҳасининг концепциясида келтирилган. РИА Новости хабарига асосан.\nБу солиқни тўлаш учун электрон патент зарур бўлиши кўзда тутилмоқда. Мигрантни ишга олмоқчи бўлган иш берувчилар - жисмоний, юридик шахслар, шунингдек якка тартибдаги тадбиркорлар ўзларининг шахсий кабинетларида рўйхатдан ўтишлари (эҳтимол давлат ва коммунал хизматларнинг ягона порталида) ва махсус шаклни тўлдиришлари керак.\nТизимда рўйхатдан ўтгандан сўнг, чет эл ишчи кучини жалб қиладиган иш берувчилар реестрига киритиш учун электрон шаклда аризани тўлдириш керак бўлади.\nШунингдек, қонун лойиҳасида чет элликларни ишга ёллаш шартларини акс эттириш кўзда тутилмоқда: масалан, бу тоифадаги ишчилар учун ҳудуддаги ўртача иш ҳақига тўғри келадиган маош, Россия қонунларини бузганлик учун тўланмаган жарималар йўқлиги ҳақидаги маълумотлар.\nКонцепцияга мувофиқ, белгиланган аванс тўлови шаклида жисмоний шахслардан олинадиган даромад солиғи (НДФЛ) тўланмаган тақдирда, мигрантларга 15 кун ичида солиқ тўлаш ҳақидаги хабарнома юборилади. Рад этилган тақдирда солиқ тўламаган шахс Россияда ишлаш тақиқланиши ва эҳтимол мамлакатдан депорт қилиниши мумкин.\nБундан аввал, чет элликларга шахсий маълумотлари бўлган ID-карта беришни таклиф қилингани ҳақида хабар бергандик.